
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 204 

2 Δεκεμβρίου 2010 


ΝΟΜΟΣ ΥΠ’ ΑΡΙΘ. 3894 

Επιτάχυνση καί διαφάνεια υλοποίησης Στρατηγικών 
Επενδύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Έννοιες και ορισμοί 

1. Ως Στρατηγικές Επενδύσεις για την εφαρμογή των 
διατάξεων του παρόντος νόμου νοούνται οι παραγωγικές 
επενδύσεις που επιφέρουν ποσοτικά και ποιοτικά απο¬ 
τελέσματα σημαντικής εντάσεως στη συνολική εθνική 
οικονομία και προάγουν την έξοδο της χώρας από την 
οικονομική κρίση. Αφορούν ιδίως στην κατασκευή, ανα- 
κατασκευή, επέκταση ή στον εκσυγχρονισμό υποδομών 
και δικτύων: (α) στη βιομηχανία, (β) στην ενέργεια, (γ) 
στον τουρισμό, (δ) στις μεταφορές και επικοινωνίες, 
(ε) στην παροχή υπηρεσιών υγείας, (στ) στη διαχείρι¬ 
ση απορριμμάτων, (ζ) σε έργα υψηλής τεχνολογίας και 
καινοτομίας, εφόσον πληρούν μία τουλάχιστον από τις 
ακόλουθες προϋποθέσεις: 

(α) το συνολικό κόστος της επένδυσης είναι πάνω από 
διακόσια εκατομμύρια (200.000.000) ευρώ ή 
(β) το συνολικό κόστος της επένδυσης είναι πάνω από 
εβδομήντα πέντε εκατομμύρια (75.000.000) ευρώ και ταυ¬ 
τόχρονα από την επένδυση δημιουργούνται τουλάχιστον 
διακόσιες (200) νέες θέσεις εργασίας ή 
(γ) ανεξαρτήτως του συνολικού κόστους της επένδυ¬ 
σης, προβλέπεται ότι ποσό τουλάχιστον τριών εκατομ¬ 
μυρίων (3.000.000) ευρώ επενδύεται ανά τριετία σε έργα 
υψηλής τεχνολογίας και καινοτομίας, που εντάσσονται 
στη στρατηγική επένδυση, ή 
(δ) ανεξαρτήτως του συνολικού κόστους της επέν¬ 
δυσης, προβλέπεται ότι ποσό τουλάχιστον τριών εκα¬ 
τομμυρίων (3.000.000) ευρώ επενδύεται ανά τριετία σε 
έργα που προάγουν και δημιουργούν υπεραξία για την 
περιβαλλοντική προστασία της Ελλάδας, ή 
(ε) ανεξαρτήτως του συνολικού κόστους της επένδυ¬ 
σης, προβλέπεται ότι ποσό τουλάχιστον τριών εκατομ¬ 
μυρίων (3.000.000) ευρώ επενδύεται ανά τριετία σε έργα 
που δημιουργούν υπεραξία στην Ελλάδα στο χώρο της 


εκπαίδευσης, της έρευνας και της τεχνολογίας με την έν¬ 
νοια της ποιοτικής ή ποσοτικής αύξησης της γνώσης, ή 
(στ) από την επένδυση δημιουργούνται κατά βιώσιμο 
τρόπο τουλάχιστον διακόσιες πενήντα (250) νέες θέσεις 
εργασίας. 

2. Οι Στρατηγικές Επενδύσεις πραγματοποιούνται είτε 
από το Δημόσιο είτε από ιδιώτες είτε με συμπράξεις δη¬ 
μόσιου και ιδιωτικού τομέα, σύμφωνα με το ν. 3389/2005 
(ΦΕΚ 232 Α') είτε με συμβάσεις μικτής μορφής. Η αίτηση 
για την εξέταση ένταξης των στρατηγικών επενδύσεων 
στη Διαδικασία Στρατηγικών Επενδύσεων υποβάλλεται 
από τον κύριο του έργου. 

3. Λοιποί ορισμοί: 

α. Διυπουργική Επιτροπή Στρατηγικών Επενδύσεων 
(Δ.Ε.Σ.Ε.) είναι η επιτροπή του άρθρου 2. 

β. Φορέας Πραγματοποίησης είναι κατά περίπτωση, 
για μεν τις ιδιωτικές στρατηγικές επενδύσεις, ο ιδιώτης 
επενδυτής, για δε τις Δημόσιες Στρατηγικές Επενδύσεις, 
η εταιρεία «Επενδύστε στην Ελλάδα Α.Ε.». 

γ. Διαδικασίες Στρατηγικών Επενδύσεων είναι οι δια¬ 
δικασίες που προβλέπονται στον παρόντα νόμο για την 
επιτάχυνση των στρατηγικών επενδύσεων. 

δ. Δημόσια Στρατηγική Επένδυση (Δ.Σ.Ε.) είναι η στρα¬ 
τηγική επένδυση που εντάσσεται στη Διαδικασία Στρα¬ 
τηγικών Επενδύσεων, κύριος του έργου είναι το Δημόσιο 
ή φορέας του ευρύτερου δημόσιου τομέα. 

ε. Κύριος του έργου είναι, κατά περίπτωση, είτε ο ιδιώ¬ 
της επενδυτής είτε το Δημόσιο ή φορέας του ευρύτερου 
δημόσιου τομέα στους οποίους αφορά η επένδυση, η 
οποία εντάσσεται στις Διαδικασίες Στρατηγικών Επεν¬ 
δύσεων. 

στ. Θέσεις εργασίας είναι, για τους σκοπούς του νό¬ 
μου αυτού, οι θέσεις που εξυπηρετούν διαρκείς ανά¬ 
γκες και οι μόνιμες θέσεις εποχιακής απασχόλησης, που 
εξυπηρετούν σταθερά επαναλαμβανόμενες εποχιακές 
ανάγκες. 

Άρθρο 2 

Διυπουργική Επιτροπή Στρατηγικών Επενδύσεων 

1. Συνιστάται Διυπουργική Επιτροπή Στρατηγικών Επεν¬ 
δύσεων (Δ.Ε.Σ.Ε.), στην οποία μετέχουν ως Πρόεδρος, ο 
Υπουργός Επικράτειας και ως μέλη οι Υπουργοί Οικονο¬ 
μικών, Εξωτερικών, Οικονομίας, Ανταγωνιστικότητας και 
Ναυτιλίας, Περιβάλλοντος, Ενέργειας και Κλιματικής Αλ¬ 
λαγής, Υποδομών, Μεταφορών και Δικτύων, Πολιτισμού 

και Τουρισμού και ο αρμόδιος κατά περίπτωση Υπουρ¬ 
γός, ο οποίος εισηγείται το θέμα της αρμοδιότητάς του. 
Η Γραμματειακή υποστήριξη στη Δ.Ε.Σ.Ε. παρέχεται από 
τη Γ ενική Γ ραμματεία Στρατηγικών Επενδύσεων. 

2. Η Δ.Ε.Σ.Ε. έχει τις αρμοδιότητες που προβλέπονται 
στις διατάξεις του παρόντος νόμου. 

Άρθρο 3 

Αρμοδιότητα και κριτήρια ένταξης 

1. Η Δ.Ε.Σ.Ε. με απόφασή της εντάσσει επενδυτικές 
προτάσεις στις Διαδικασίες Στρατηγικών Επενδύσεων 
σύμφωνα με τους όρους του παρόντος νόμου. 

2. Για την ένταξη των επενδυτικών προτάσεων στις Δι¬ 
αδικασίες Στρατηγικών Επενδύσεων λαμβάνονται υπόψη 
ιδίως: (α) η βιωσιμότητα της προτεινόμενης επένδυσης 
και η φερεγγυότητα του επενδυτή και (β) η μεταφορά 
γνώσης και τεχνογνωσίας, η προβλεπόμενη αύξηση της 
απασχόλησης, η περιφερειακή ή κατά τόπους ανάπτυξη 
της χώρας, η ενίσχυση της επιχειρηματικότητας και της 
ανταγωνιστικότητας της εθνικής οικονομίας, η υιοθέτη¬ 
ση καινοτομίας και υψηλής τεχνολογίας, η αύξηση της 
εξαγωγικής δραστηριότητας, η προστασία του περιβάλ¬ 
λοντος και η εξοικονόμηση ενέργειας. 

3. Εκτός από τις προϋποθέσεις της παραγράφου 1 του 
άρθρου 1, η Δ.Ε.Σ.Ε. μπορεί με απόφασή της να επιβάλλει 
περαιτέρω όρους για την ένταξη όλων ή μίας από τις 
επενδυτικές προτάσεις, των οποίων εξετάζεται η ένταξη, 
στις διαδικασίες του παρόντος νόμου, με σκοπό τη βέλ¬ 
τιστη επίτευξη των στόχων - κριτηρίων που αναφέρονται 
στην παράγραφο 2. 

Άρθρο 4 

«Επενδύστε στην Ελλάδα Α.Ε.» 

Το άρθρο πρώτο του ν. 2372/1996 (ΦΕΚ 29 Α'), όπως 
τροποποιήθηκε με το άρθρο 12 του ν. 3049/2002 (ΦΕΚ 
212 Α'), τροποποιείται ως εξής: 

«Αρθρο πρώτο 

1. Συνιστάται ανώνυμη εταιρεία με την επωνυμία «Επεν¬ 
δύστε στην Ελλάδα Α.Ε.» και αποκτά το διακριτικό τίτλο 
«Ιηνοεί ίπ Θγθθοθ 3.Α.» ή σε ακριβή μετάφρασή της σε 
άλλη γλώσσα. 

2. Η «Επενδύστε στην Ελλάδα Α.Ε.» λειτουργεί χάριν 
του δημόσιου συμφέροντος κατά τους κανόνες της ιδι¬ 
ωτικής οικονομίας και εποπτεύεται από κοινού από τον 
Υπουργό Επικράτειας με αρμοδιότητα τις στρατηγικές 
επενδύσεις, κατά το μέρος που αφορά την προσέλκυση, 
υποδοχή, προώθηση και υποστήριξη στρατηγικών επεν¬ 
δύσεων κατά την έννοια του νόμου για τις στρατηγικές 
επενδύσεις, και τον Υπουργό Οικονομίας, Ανταγωνιστι¬ 
κότητας και Ναυτιλίας, κατά το μέρος που αφορά στην 
προσέλκυση, υποδοχή, προώθηση και υποστήριξη των 
λοιπών επενδύσεων. Η «Επενδύστε στην Ελλάδα Α.Ε.» 
υπάγεται ειδικώς στις διατάξεις του παρόντος νόμου και 
του ν. 3429/2005 (ΦΕΚ 314 Α'), πλην των παραγράφων 4 
και 8 του άρθρου 3, του άρθρου 13 και του άρθρου 14, και 
συμπληρωματικώς στις διατάξεις του κ.ν. 2190/1920. 

3. Το καταστατικό της «Επενδύστε στην Ελλάδα Α.Ε.» 
έχει ως εξής: 

«ΚΕΦΑΛΑΙΟ Α' 

Αρθρο 1 

Σκοπός 

1. Σκοπός της «Επενδύστε στην Ελλάδα Α.Ε.» είναι η 
προσέλκυση, η υποδοχή, η προώθηση και η υποστήριξη 


στρατηγικών και λοιπών επενδύσεων στην Ελλάδα, η 
συμβολή στη διαρκή βελτίωση του θεσμικού πλαισίου 
τους και η υποστήριξη των διεθνών συνεργασιών των 
ελληνικών επιχειρήσεων. 

2. Γ ια την επίτευξη του σκοπού της η «Επενδύστε στην 
Ελλάδα Α.Ε.»: 

α. Κινητοποιεί τους ενδιαφερομένους επενδυτές και 
τους πληροφορεί για το θεσμικό, νομοθετικό, φορο¬ 
λογικό και χρηματοοικονομικό πλαίσιο που διέπει τις 
επενδύσεις στην Ελλάδα. 

β. Προβάλλει στις αλλοδαπές χρηματοοικονομικές 
αγορές τις συνθήκες του επιχειρηματικού περιβάλλο¬ 
ντος και τις επενδυτικές ευκαιρίες στην Ελλάδα κατά 
τομέα και κλάδο. 

γ. Μεριμνά για την έναρξη των διαδικασιών για την 
έκδοση αδειών ή την παροχή άλλων εγκρίσεων, που 
είναι αναγκαίες, για την έναρξη πραγματοποίησης των 
επενδύσεων ύψους άνω των δεκαπέντε εκατομμυρίων 
ευρώ ή εφόσον το πενήντα τοις εκατό της ίδιας συμμε¬ 
τοχής προέρχεται από κεφάλαια εξωτερικού, των τριών 
εκατομμυρίων ευρώ, παρακολουθεί την εξέλιξη αυτών 
και προβαίνει στις απαραίτητες ενέργειες για την επι¬ 
τάχυνσή τους. Τα πιο πάνω ποσά μπορούν να αναπρο¬ 
σαρμόζονται με αποφάσεις του εποπτεύοντος Υπουργού 
Οικονομίας, Ανταγωνιστικότητας και Ναυτιλίας. Γ ια το 
σκοπό αυτόν παραλαμβάνει το φάκελο της επένδυσης, 
ελέγχει την πληρότητά του, φροντίζει για τη συμπλήρω¬ 
ση των αναγκαίων δικαιολογητικών από τον επενδυτή 
και τα αποστέλλει στους κατά περίπτωση αρμόδιους 
φορείς, οι οποίοι υποχρεούνται να προβαίνουν ταχέως 
στις επιβαλλόμενες για το σκοπό αυτόν ενέργειές τους. 
Οι φορείς αυτοί υποχρεούνται επίσης να παρέχουν στην 
εταιρεία έγγραφη ενημέρωση κάθε μήνα για το στάδιο, 
στο οποίο βρίσκονται οι σχετικές διαδικασίες, καθώς 
και για τους λόγους της καθυστέρησης ή της αδυναμίας 
παροχής των αδειών ή και των εγκρίσεων. 

δ. Γ ια τους υποψηφίους επενδυτές κατά το στάδιο 
της υπαγωγής της επένδυσης στους αναπτυξιακούς νό¬ 
μους συντάσσει αιτιολογημένη έκθεση σκοπιμότητας, 
την οποία κοινοποιεί μαζί με τα σχετικά δικαιολογη- 
τικά στις υπηρεσίες που συμπράττουν στη διαδικασία 
παροχής άδειας και υπαγωγής της επένδυσης ή του 
επιχειρηματικού σχεδίου στους αναπτυξιακούς νόμους 
που κάθε φορά ισχύουν. Γ ια τις αιτήσεις επενδύσεων ή 
επιχειρηματικών σχεδίων που υποβάλλουν οι πιο πάνω 
επενδυτές και παραλαμβάνονται από την εταιρεία, δεν 
ισχύουν οι χρονικοί περιορισμοί υποβολής και εξέτα¬ 
σής τους, που προβλέπονται στο εδάφιο α' της παρ. 6 
του άρθρου 6 του ν.1892/1990 (ΦΕΚ 101 Α'), στο άρθρο 
23α και στην περίπτωση 4α του άρθρου 23β του ίδιου 
νόμου, που προστέθηκε με το άρθρο 2 του ν. 2234/1994 
(ΦΕΚ 142 Α'). 

ε. Στο πλαίσιο του νόμου για την «Επιτάχυνση και 
διαφάνεια υλοποίησης Στρατηγικών Επενδύσεων», η 
«Επενδύστε στην Ελλάδα Α.Ε.»: αα) δέχεται τις αιτήσεις 
για την ένταξη των επενδύσεων στη Διαδικασία Στρατη¬ 
γικών Επενδύσεων, ββ) ελέγχει το επιχειρησιακό σχέδιο, 
τις συνέπειες στην ελληνική οικονομία και αξιολογεί 
την πλήρωση των κριτηρίων για το χαρακτηρισμό της 
επένδυσης ως Στρατηγικής, γγ) αναζητά συμπληρω¬ 
ματικά στοιχεία από τους επενδυτές στο πλαίσιο της 
παροχής υπηρεσιών των προηγούμενων παραγράφων, 
δδ) εισηγείται στη Διυπουργική Επιτροπή Στρατηγικών 
Επενδύσεων (Δ.Ε.Σ.Ε.) δια του αρμοδίου Υπουργού σχε- 

τικά με την ένταξή των επενδύσεων στη Διαδικασία 
Στρατηγικών Επενδύσεων ή τη διακοπή της διαδικασίας 
ένταξης μιας επένδυσης στην κατηγορία των Στρατηγι¬ 
κών Επενδύσεων, εε) λειτουργεί ως υπηρεσία μίας στά¬ 
σης (οηθ-εΐορ εάορ) λαμβάνοντας την ανέκκλητη εντολή 
από τους επενδυτές προκειμένου να προβεί σε όλες 
τις νόμιμες ενέργειες για την εμπρόθεσμη διεκπεραίω¬ 
ση των διαδικασιών έκδοσης των απαραίτητων αδειών 
προκειμένου να υλοποιηθούν οι επενδύσεις που έχουν 
ενταχθεί στη Διαδικασία, σύμφωνα με τις διατάξεις του 
παρόντος νόμου, στστ) εισπράττει τη Διαχειριστική Αμοι¬ 
βή Αξιολόγησης και τη Διαχειριστική Αμοιβή Προώθησης, 
ζζ) ενημερώνει τη Διυπουργική Επιτροπή Στρατηγικών 
Επενδύσεων για συγκεκριμένες περιπτώσεις καθυστε¬ 
ρήσεων ή δυσχερειών, για τους λόγους στους οποίους 
αυτές οφείλονται, καθώς και προτείνει λύσεις για την 
αντιμετώπισή τους, ηη) μπορεί να παρακολουθεί, να 
αξιολογεί και να ενημερώνει τη Διυπουργική Επιτροπή 
Στρατηγικών Επενδύσεων για την πορεία υλοποίησης 
στρατηγικών επενδύσεων μετά το στάδιο υπαγωγής, 
κατόπιν σχετικής απόφασης της Επιτροπής. Υποβάλλει 
ετήσια έκθεση προόδου στη Βουλή των Ελλήνων των 
υπαχθεισών στρατηγικών επενδύσεων στη διαδικασία 
του παρόντος νόμου. 

στ. Διατυπώνει προτάσεις για τη βελτίωση του θεσμι¬ 
κού πλαισίου των επενδύσεων και την προώθηση της 
διεθνούς επιχειρηματικής συνεργασίας. 

ζ. Στα πλαίσια των ανωτέρω σκοπών της, δύναται να 
συνιστά κατόπιν σύμφωνης γνώμης των εποπτευόντων 
Υπουργών, συμβουλευτικές στη Διοίκηση επιτροπές ή 
ομάδες εργασίας από ιδιώτες εμπειρογνώμονες ή και 
δημόσιους λειτουργούς για την επεξεργασία θεμάτων 
που εμπίπτουν στον κύκλο των αρμοδιοτήτων της. Το 
Διοικητικό Συμβούλιο προσδιορίζει τον τρόπο οργάνω¬ 
σης και λειτουργίας των ανωτέρω επιτροπών ή ομάδων 
εργασίας. Δεν προβλέπεται αμοιβή για τα μέλη των 
επιτροπών ή ομάδων εργασίας παρά μόνον η καταβο¬ 
λή αποζημίωσης, το ύψος της οποίας θα καθορίζεται 
από το Διοικητικό Συμβούλιο της εταιρίας ύστερα από 
έγκριση του Υπουργού Οικονομικών και θα βαρύνει τον 
προϋπολογισμό της. Επίσης με τον ίδιο τρόπο μπορεί 
να καταργεί τις ήδη συσταθείσες επιτροπές ή ομάδες 
εργασίες και να μεταβάλλει τη σύνθεση και τις αρμο- 
διότητές τους. 

η. Τέλος, δύναται να συμμετέχει ως ιδρυτικό ή και απλό 
μέλος σε διεθνείς οργανισμούς, οι οποίοι επιδιώκουν 
παρεμφερείς σκοπούς με την εταιρεία ή των οποίων, το 
αντικείμενο δραστηριότητας εξυπηρετεί τους σκοπούς 
της εταιρείας. 

Άρθρο 2 
Διάρκεια -Έδρα 

1. Η διάρκεια της εταιρείας είναι πενήντα (50) έτη από 
τη σύστασή της. 

2. Έδρα της εταιρείας είναι η Αθήνα. Είναι δυνατή η 
ίδρυση παραρτημάτων, υποκαταστημάτων και γραφείων 
της στην Ελλάδα και στο εξωτερικό. 

ΚΕΦΑΛΑΙΟ Β' 

Αρθρο 3 

Μετοχικό Κεφάλαιο - Μετοχές 

1. Το μετοχικό κεφάλαιο της εταιρείας είναι διακόσι¬ 
ες ενενήντα τρεις χιλιάδες πεντακόσια δεκατρία ευρώ 
(293.513 €), διαιρείται σε είκοσι χιλιάδες (20.000) μετο¬ 


χές ονομαστικής αξίας δεκατεσσάρων ευρώ και εξήντα 
επτά λεπτών (14,67 €) η καθεμία και καλύπτεται ολό¬ 
κληρο από το Ελληνικό Δημόσιο. Με κοινή απόφαση 
των Υπουργών Οικονομικών, Επικράτειας και Οικονομίας, 
Ανταγωνιστικότητας και Ναυτιλίας το κεφάλαιο αυτό 
μπορεί να αυξηθεί έως και εκατό τοις εκατό (100%). 
Με τις ίδιες αποφάσεις καθορίζεται ο τρόπος και ο 
χρόνος της κάλυψης του ποσού της αύξησης. Για κάθε 
άλλη αύξηση του μετοχικού κεφαλαίου της εταιρείας 
εφαρμόζονται οι διατάξεις του κ.ν. 2190/1920. Οι εκπρό¬ 
σωποι του Ελληνικού Δημοσίου στη γενική συνέλευση 
των μετόχων της εταιρείας ορίζονται με απόφαση του 
Υπουργού Οικονομικών. 

2. Οι μετοχές της εταιρείας είναι ονομαστικές. 

3. Γ ια τη μετατροπή των ανωνύμων μετοχών σε ονο¬ 
μαστικές και των ονομαστικών σε ανώνυμες, απαιτείται 
απόφαση της Γ ενικής Συνέλευσης των μετόχων κατά την 
απαρτία και πλειοψηφία που απαιτείται σύμφωνα με τις 
διατάξεις του κ.ν. 2190/1920, όπως κάθε φορά ισχύουν. 

Άρθρο 4 
Έσοδα 

Τα έσοδα της εταιρείας προέρχονται από ετήσια επι¬ 
χορήγηση του προγράμματος δημοσίων επενδύσεων, 
από προγράμματα της ΕυρωπαϊκήςΈνωσης, στο πλαίσιο 
του σκοπού της, από δωρεές, κληρονομιές, κληροδοσίες, 
από την εκμετάλλευση της περιουσίας της, από αντα¬ 
ποδοτικές εισφορές, τέλη και αμοιβές για τις υπηρεσί¬ 
ες που προσφέρει, όπως ιδίως τη Διαχειριστική Αμοιβή 
Αξιολόγησης και τη Διαχειριστική Αμοιβή Προώθησης, 
και από οποιαδήποτε άλλη νόμιμη πηγή. 

Άρθρο 5 
Διαχείριση 

1. Η διαχειριστική χρήση της εταιρείας συμπίπτει με 
το ημερολογιακό έτος. 

2. Η εταιρεία υποβάλλει στην Ειδική Γραμματεία Δη¬ 
μοσίων Επιχειρήσεων και Οργανισμών: 

α. έως τη 16η Σεπτεμβρίου εκάστου έτους το σχέδιο 
του ετήσιου οικονομικού προϋπολογισμού της, καθώς 
και εισηγητική έκθεση τεκμηρίωσης των οικονομικών 
μεγεθών, 

β. τον ετήσιο απολογισμό, τις οικονομικές καταστάσεις 
και την έκθεση πεπραγμένων του Διοικητικού Συμβου¬ 
λίου και την έκθεση ή το πιστοποιητικό του ορκωτού 
ελεγκτή λογιστή, εντός των προθεσμιών του κ.ν. 2190/ 
1920, 

γ. τα απολογιστικά στοιχεία, καθώς και τα στοιχεία 
της απασχόλησης ανά τρίμηνο, 

δ. κάθε πρόταση που αφορά σε αλλαγή κανονισμού 
λειτουργίας, συλλογικών συμβάσεων εργασίας, τιμολο¬ 
γίων, καθώς και κάθε άλλου μέτρου της διοίκησης που 
επηρεάζει σημαντικά τα οικονομικά αποτελέσματα πριν 
να τεθεί σε ισχύ. 

3. Ο προϋπολογισμός και ο απολογισμός εγκρίνονται 
από το Διοικητικό Συμβούλιο της εταιρείας. 

4. Με απόφαση του Διοικητικού Συμβουλίου είναι δυνα¬ 
τή η ανακατανομή των κονδυλίων του προϋπολογισμού. 
Γ ια την αύξηση του προϋπολογισμού απαιτείται έγκριση 
του συνολικού προϋπολογισμού. 

5. Ο τρόπος της διενέργειας των δαπανών, της σύντα¬ 
ξης του ισολογισμού και του απολογισμού, της οργάνω¬ 
σης και της λειτουργίας των οικονομικών υπηρεσιών και 
κάθε άλλο θέμα σχετικό με την οικονομική διαχείριση 

της εταιρείας, ρυθμίζεται με κανονισμούς που καταρτίζο¬ 
νται από το Διοικητικό της Συμβούλιο και εγκρίνονται με 
απόφαση του εποπτεύοντος Υπουργού Οικονομικών. 

Άρθρο 6 

Οικονομικός Έλεγχος 

1. Η οικονομική διαχείριση της εταιρείας υπόκειται σε 
ετήσιο έλεγχο από νόμιμους ελεγκτές. 

2. Ο κρατικός έλεγχος και η οικονομική εποπτεία της 
εταιρείας ασκείται από τη Διυπουργική Επιτροπή Δη¬ 
μοσίων Επιχειρήσεων και Οργανισμών, διενεργείται δε 
κατ’ εντολή της, από την Ειδική Γραμματεία Δημοσίων 
Επιχειρήσεων και Οργανισμών και αφορά στον έλεγχο 
εφαρμογής των διατάξεων του ν. 3429/2005. 

Άρθρο 7 

Υπηρεσία Εσωτερικού Ελέγχου 

1. Στην εταιρεία λειτουργεί υπηρεσία εσωτερικού 
ελέγχου, η οποία αποτελείται από τουλάχιστον έναν 
εσωτερικό ελεγκτή, οριζόμενο από τη Γ ενική Συνέλευση 
των μετόχων. 

2. Η υπηρεσία εσωτερικού ελέγχου έχει τις εξής αρ¬ 
μοδιότητες: 

α) παρακολουθεί την εφαρμογή και τη συνεχή τήρηση 
του εσωτερικού κανονισμού λειτουργίας και του κατα¬ 
στατικού της εταιρείας καθώς και την εν γένει συμμόρ¬ 
φωση με την κείμενη νομοθεσία και τις υποχρεώσεις 
που απορρέουν από αυτή. 

β) παρακολουθεί και αναφέρει στο Διοικητικό Συμβού¬ 
λιο της εταιρείας και στη Γ ενική Συνέλευση των μετόχων 
περιπτώσεις συγκρούσεις συμφερόντων των ιδιωτικών 
συμφερόντων των μελών του διοικητικού συμβουλίου 
και των κατά περίπτωση συμβούλων του άρθρου 5 του 
παρόντος νόμου με τα συμφέροντα της επιχείρησης ή 
παράβασης των διατάξεων του νόμου αυτού από μέλη 
του Διοικητικού Συμβουλίου, συμπεριλαμβανομένου του 
Προέδρου, του Διευθύνοντα Συμβούλου, και των συμβού¬ 
λων του άρθρου 5 του παρόντος. 

γ) ενημερώνει εγγράφως τουλάχιστον μια φορά κάθε 
τρίμηνο το Διοικητικό Συμβούλιο και τη Γενική Συνέ¬ 
λευση των μετόχων για τα πορίσματα των ελέγχων 
που διενεργεί, 

δ) είναι υπεύθυνη για την παροχή και την ακρίβεια 
οποιασδήποτε πληροφορίας ζητηθεί και χορηγηθεί προς 
την Ειδική Γ ραμματεία Δημοσίων Επιχειρήσεων και Ορ¬ 
γανισμών (άρθρο 11 ν. 3429/2005). 

3. Οι εσωτερικοί ελεγκτές είναι ανεξάρτητοι, δεν υπά¬ 
γονται ιεραρχικά σε καμία υπηρεσιακή μονάδα της εται¬ 
ρείας, δεν αποκτούν καθ’ οιονδήποτε τρόπο την υπαλ¬ 
ληλική ιδιότητα ή σχέση εξαρτημένης εργασίας, ενώ 
παρέχουν τις υπηρεσίες τους με έμμισθη εντολή. 

Άρθρο 8 
Απαλλαγές 

1. Η εταιρεία απαλλάσσεται από κάθε δημόσιο, δημοτι¬ 
κό, κοινοτικό ή υπέρ τρίτου άμεσο ή έμμεσο φόρο, εκτός 
από το φόρο προστιθέμενης αξίας. Απαλλάσσεται επί¬ 
σης από την υποχρέωση καταβολής δικαστικού ενσήμου 
και απολαμβάνει γενικά όλων των δικονομικών και άλλων 
προνομίων και ατελειών του Δημοσίου. Η απαλλαγή από 
το φόρο συγκέντρωσης κεφαλαίων παρέχεται εφόσον 
συντρέχουν οι προϋποθέσεις της παρ. 2 του άρθρου 22 
του ν. 1676/1986 (ΦΕΚ 204 Α'). 


2. Οι διατάξεις περί προμηθειών δεν εφαρμόζονται 
στην εταιρεία μέχρι του ποσού των τριάντα χιλιάδων 
ευρώ (30.000€). 

ΚΕΦΑΛΑΙΟ Γ 
Αρθρο 9 

Διοίκηση - Εκπροσώπηση 

1. Η ανώνυμη εταιρεία με την επωνυμία «ΕΠΕΝΔΥΣΤΕ 
ΣΤΗΝ ΕΛΛΑΔΑ Α.Ε.» διοικείται από Διοικητικό Συμβούλιο, 
το οποίο αποτελείται από 11 μέλη κατ’ ανώτατο όριο. 
Το Διοικητικό Συμβούλιο διαμορφώνει τη στρατηγική 
και την πολιτική της εταιρείας και ασκεί τις αρμοδιό¬ 
τητες που προβλέπονται στο ν. 3429/2005, την κείμενη 
νομοθεσία και το παρόν καταστατικό και αποτελείται 
από εκτελεστικά, μη εκτελεστικά και ανεξάρτητα μη 
εκτελεστικά μέλη. Ο Πρόεδρος, κατά παρέκκλιση της 
παρ. 8 του άρθρου 3 του ν. 3429/2005 και ο Διευθύνων 
Σύμβουλος είναι εκτελεστικά μέλη με αρμοδιότητες ο 
μεν πρώτος, το Στρατηγικό Σχεδίασμά των επενδύσεων, 
τις διεθνείς σχέσεις με αλλοδαπά φυσικά ή νομικά πρό¬ 
σωπα και τις Στρατηγικές Επενδύσεις, ο δε δεύτερος 
τη Διοικητική Υποστήριξη της εταιρίας και τις λοιπές 
Ιδιωτικές Επενδύσεις. 

2. Η θητεία του Διοικητικού Συμβουλίου είναι πενταε¬ 
τής. Εάν κενωθεί πρόωρα θέση μέλους του Διοικητικού 
Συμβουλίου διορίζεται αντικαταστάτης σύμφωνα με το 
παρόν άρθρο για το χρόνο θητείας που απομένει. Τα 
μέλη του Διοικητικού Συμβουλίου μπορούν να επαναδι- 
οριστούν, η συνολική όμως θητεία δεν είναι δυνατόν να 
υπερβεί το χρόνο δύο θητειών. 

3. Πράξεις του Διοικητικού Συμβουλίου, ακόμη και εκτός 
εταιρικού σκοπού, δεσμεύουν την εταιρεία έναντι των 
τρίτων, εκτός και αν αποδειχθεί ότι ο τρίτος γνώριζε την 
υπέρβαση του εταιρικού σκοπού ή όφειλε να τη γνωρίζει. 
Περιορισμοί της εξουσίας του Διοικητικού Συμβουλίου 
από το Καταστατικό ή από απόφαση της Γ ενικής Συνέ¬ 
λευσης, δεν αντιτάσσονται στους τρίτους, έστω και αν 
έχουν υποβληθεί στις διατυπώσεις δημοσιότητας. 

4. Ο Πρόεδρος της ανώνυμης εταιρείας ορίζεται με 
απόφαση του Υπουργού Επικράτειας με αρμοδιότητα 
τις στρατηγικές επενδύσεις, ο Διευθύνων Σύμβουλος 
με απόφαση του Υπουργού Οικονομίας, Ανταγωνιστικό¬ 
τητας και Ναυτιλίας, κατά παρέκκλιση της παρ. 5 του 
άρθρου 3 του ν. 3429/2005, τα δε λοιπά τρία (3) μέλη 
τα οποία δεν εκλέγονται ή υποδεικνύονται σύμφωνα με 
την παρ. 4 του παρόντος άρθρου, ορίζονται με κοινή 
απόφαση των δύο ως άνω Υπουργών. Με όμοια απόφαση 
με εκείνη του διορισμού τους παύονται αζημίως για το 
Δημόσιο και για τη δημόσια επιχείρηση. 

5. Πέντε από τα μέλη του Διοικητικού Συμβουλίου, 
εκτός από τον Πρόεδρο και τον Διευθύνοντα Σύμβου¬ 
λο, διορίζονται μετά από υπόδειξη της Ελληνικής Ένω¬ 
σης Τραπεζών, της Εθνικής Συνομοσπονδίας Ελληνικού 
Εμπορίου, της Γενικής Συνομοσπονδίας Εργατών Ελ¬ 
λάδος, του Συνδέσμου Ελληνικών Βιομηχανιών και του 
Συνδέσμου Ελληνικών Τουριστικών Επιχειρήσεων που 
υποδεικνύουν από ένα πρόσωπο. Οι εκπρόσωποι των 
ανωτέρω μπορούν να συμμετέχουν στο Διοικητικό Συμ¬ 
βούλιο της εταιρείας και καθ’ υπέρβαση του ανωτάτου 
οριζομένου αριθμού των μελών αυτού. Οι εκπρόσωποι 
των ανωτέρω προτείνονται μέσα σε προθεσμία ενός (1) 
μηνάς αφότου ειδοποιηθούν σχετικά με κοινή απόφαση 
των Υπουργών Οικονομικών, Επικράτειας και Οικονομίας, 
Ανταγωνιστικότητας και Ναυτιλίας.Έως τον ορισμό των 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4329 


εκπροσώπων αυτών το διοικητικό συμβούλιο συγκροτεί¬ 
ται και λειτουργεί νόμιμα και χωρίς τα μέλη αυτά. 

6. Το Διοικητικό Συμβούλιο συνεδριάζει στην έδρα της 
εταιρείας όποτε αυτό είναι αναγκαίο και τουλάχιστον 
μία φορά κάθε μήνα ύστερα από πρόσκληση του Προ¬ 
έδρου. Το Διοικητικό Συμβούλιο συνεδριάζει εγκύρως 
εκτός της έδρας του σε άλλο τόπο, είτε στην ημεδαπή 
είτε στην αλλοδαπή, εφόσον στη συνεδρίασή του πα- 
ρίστανται ή αντιπροσωπεύονται όλα τα μέλη του και 
κανένα δεν αντιλέγει στην πραγματοποίηση της συνε¬ 
δρίασης και στη λήψη αποφάσεων. Το Διοικητικό Συμ¬ 
βούλιο συγκαλείται από τον Πρόεδρο ή τον αναπληρωτή 
του με έγγραφη πρόσκληση που περιλαμβάνει τον τόπο, 
τη μέρα και ώρα, καθώς και τα θέματα της συνεδρίασης. 
Η πρόσκληση γνωστοποιείται στα μέλη του Διοικητικού 
Συμβουλίου δύο (2) τουλάχιστον εργάσιμες μέρες πριν 
από τη συνεδρίαση. Στην πρόσκληση πρέπει απαραί¬ 
τητα να αναγράφονται με σαφήνεια και τα θέματα της 
ημερήσιας διάταξης, διαφορετικά η λήψη αποφάσεων 
επιτρέπεται μόνον εφόσον παρίστανται όλα τα μέλη 
του Διοικητικού Συμβουλίου και κανείς δεν αντιλέγει στη 
λήψη αποφάσεων. Μπορεί όμως το Διοικητικό Συμβού¬ 
λιο να ορίσει τακτή μέρα και ώρα συνεδρίασης, οπότε 
παραλείπεται η σύγκληση με έγγραφη πρόσκληση. Ο 
Πρόεδρος του Διοικητικού Συμβουλίου υποχρεούται να 
συγκαλέσει το Συμβούλιο κάθε φορά που το απαιτεί το 
συμφέρον της εταιρείας ή μετά από έγγραφη αίτηση 
τουλάχιστον δύο (2) μελών του Διοικητικού Συμβουλίου 
προς αυτόν, ο οποίος υποχρεούται να συγκαλέσει το Δι¬ 
οικητικό Συμβούλιο μέσα σε προθεσμία επτά (7) ημερών 
από την υποβολή της αίτησης. Σε περίπτωση άρνησης 
του Προέδρου ή του αναπληρωτή του να συγκαλέσει 
το Διοικητικό Συμβούλιο, μέσα στην παραπάνω προθε¬ 
σμία ή εκπρόθεσμης σύγκλησής του, επιτρέπεται στα 
μέλη που ζήτησαν τη σύγκληση να συγκαλέσουν αυτά 
το Διοικητικό Συμβούλιο, μέσα σε προθεσμία πέντε (5) 
ημερών από τη λήξη του επταημέρου, γνωστοποιώντας 
τη σχετική πρόσκληση στα λοιπά μέλη του Διοικητικού 
Συμβουλίου. Στην κατά τα ανωτέρω αίτησή τους πρέπει 
με ποινή απαραδέκτου, να αναφέρονται με σαφήνεια 
και τα θέματα με τα οποία θα ασχοληθεί το Διοικητικό 
Συμβούλιο. Το έργο του Διοικητικού Συμβουλίου επικου¬ 
ρεί νομικός σύμβουλος, με σχέση έμμισθης εντολής, ο 
οποίος παρίσταται και συμμετέχει στις συνεδριάσεις του 
Διοικητικού Συμβουλίου, χωρίς δικαίωμα ψήφου. 

7. Τον Πρόεδρο απάντα ή κωλυόμενο αναπληρώνει ο 
Αντιπρόεδρος ή άλλος προς τούτο εξουσιοδοτημένος 
σύμβουλος. Το Διοικητικό Συμβούλιο βρίσκεται σε απαρ¬ 
τία εφόσον παρίστανται πέντε τουλάχιστον μέλη του, 
μεταξύ των οποίων ο Πρόεδρος ή ο Διευθύνων Σύμβου¬ 
λος, και αποφασίζει με απλή πλειοψηφία των παρόντων. 
Χρέη γραμματέα εκτελεί υπάλληλος της εταιρείας. Τα 
πρακτικά υπογράφονται από τα παρόντα μέλη και το 
γραμματέα. Αντίγραφο ή απόσπασμα των πρακτικών του 
Διοικητικού Συμβουλίου επικυρώνονται από τον Πρόεδρο 
ή το νόμιμο αναπληρωτή του. 

8. Η εταιρεία εκπροσωπείται δικαστικά και εξώδικα 
και απέναντι σε κάθε Αρχή ή νομικό ή φυσικό πρόσωπο 
από τον Πρόεδρο ή τον Διευθύνοντα Σύμβουλο, οι οποίοι 
ενεργούν από κοινού ή και χωριστά ή από ειδικώς εξου¬ 
σιοδοτημένο για τη συγκεκριμένη περίπτωση πρόσωπο. 
Η εταιρεία εκπροσωπείται στο Δικαστήριο, απέναντι σε 
κάθε Αρχή ή νομικό ή φυσικό πρόσωπο από το Διοικητικό 
Συμβούλιο, που ενεργεί συλλογικά. Στο πλαίσιο του νό¬ 


μου και του Καταστατικού της εταιρείας, το Διοικητικό 
Συμβούλιο μπορεί να αναθέτει την εκπροσώπηση της 
εταιρείας σε ένα ή περισσότερα μέλη του, σε υπαλ¬ 
λήλους της εταιρείας ή άλλα πρόσωπα, παρέχοντας 
σε αυτούς γενική ή ειδική εξουσιοδότηση. Η εταιρεία 
αναλαμβάνει έγκυρα υποχρεώσεις απέναντι στους τρί¬ 
τους, με την υπογραφή κάτω από την εταιρική επωνυ¬ 
μία, του κατά το προηγούμενο άρθρο εκπροσώπου της. 
Το Διοικητικό Συμβούλιο μπορεί να παράσχει δικαίωμα 
υπογραφής σε Συμβούλους, Διευθυντές ή υπαλλήλους 
της εταιρείας, καθορίζοντας τα πλαίσια, τους όρους και 
τα χρονικά όρια της εξουσίας τους. 

9. Με απόφαση του Διοικητικού Συμβουλίου της εται¬ 
ρείας καταρτίζεται κανονισμός λειτουργίας του Διοι¬ 
κητικού της Συμβουλίου, ο οποίος περιλαμβάνει τον 
προσδιορισμό των αρμοδιοτήτων των εκτελεστικών, 
μη εκτελεστικών και ανεξάρτητων μελών του Διοικητι¬ 
κού Συμβουλίου και τον ειδικότερο προσδιορισμό των 
ευθυνών και των αρμοδιοτήτων του Προέδρου του Δι¬ 
οικητικού Συμβουλίου και του Διευθύνοντα Συμβούλου 
στο πλαίσιο του νόμου και του Καταστατικού. 

ΙΟ.Όλες οι συμβάσεις που καταρτίζει η «Επενδύστε 
στην Ελλάδα Α.Ε.» αναρτώνται στο διαδίκτυο και εφαρ¬ 
μόζουν τις οδηγίες περί συμφώνου ακεραιότητας της 
Διεθνούς Διαφάνειας. 

Άρθρο 10 

Ευθύνη - Αμοιβή Συμβούλων 

1. Το Διοικητικό Συμβούλιο και οι Σύμβουλοι δεν έχουν 
καμία ατομική ευθύνη απέναντι σε τρίτους για τις υπο¬ 
χρεώσεις της εταιρείας, που προκύπτουν από τη δια¬ 
χείρισή τους. 

2. Τα μέλη του Διοικητικού Συμβουλίου ευθύνονται 
απέναντι στην εταιρεία για κάθε πταίσμα τους κατά 
τη διοίκηση των εταιρικών υποθέσεων, σύμφωνα με τις 
διατάξεις της κείμενης νομοθεσίας. 

3. Η αποζημίωση των μελών του Διοικητικού Συμβου¬ 
λίου, συμπεριλαμβανομένων και του Προέδρου και του 
Διευθύνοντα Συμβούλου, καθορίζεται με απόφαση της 
Διυπουργικής Επιτροπής Δημοσίων Επιχειρήσεων και 
Οργανισμών, σύμφωνα με τις διατάξεις του ν. 3429/2005. 
Ο Πρόεδρος, ο Διευθύνων Σύμβουλος και τα μέλη του 
Διοικητικού Συμβουλίου δεν δικαιούνται καμία άλλη πα¬ 
ροχή, απολαβή, αμοιβή ή προνόμιο. 

ΚΕΦΑΛΑΙΟ Δ' 

Αρθρο 11 

Στελέχωση - Εσωτερική λειτουργία 

1. Στην εταιρεία προσλαμβάνεται προσωπικό με σύμ¬ 
βαση εργασίας αορίστου χρόνου, ορισμένου χρόνου, 
με σύμβαση έμμισθης εντολής, καθώς και με συμβάσεις 
έργου σύμφωνα με την κείμενη νομοθεσία. Οι διατάξεις 
περί προσλήψεων, βαθμολογίου και μισθολογίου του 
Δημοσίου και του ευρύτερου δημόσιου τομέα, καθώς και 
των άρθρων 13 και 14 του ν. 3429/2005 δεν εφαρμόζονται 
στο προσωπικό της εταιρείας, με εξαίρεση το διοικητικό 
και βοηθητικό προσωπικό που προσλαμβάνεται σύμφω¬ 
να με τις διατάξεις του ν. 2190/ 1994. Με απόφαση του 
Διοικητικού Συμβουλίου, η οποία εγκρίνεται από τον 
Υπουργό Οικονομικών, καθορίζονται βάσει και της πε¬ 
ριγραφής της κάθε θέσης εργασίας, οι αποδοχές και τα 
επιδόματα του προσωπικού της εταιρείας στο πλαίσιο 
των συγκριτικών αμοιβών στην αγορά εργασίας. Στο 

παραπάνω προσωπικό περιλαμβάνονται και τρεις (3) 
θέσεις νομικών συμβούλων της εταιρείας με πάγια αντι¬ 
μισθία, καθώς και η θέση εσωτερικού ελεγκτή, οι οποίες 
καλύπτονται με σχέση έμμισθης εντολής. Η πρόσληψη 
των νομικών συμβούλων πραγματοποιείται με απόφαση 
του Διοικητικού Συμβουλίου κατ’ εφαρμογή της διάταξης 
του δεύτερου εδαφίου της παρ. 1 του άρθρου 11 του ν. 
1649/1986 (ΦΕΚ 149 Α'). Η δε πρόσληψη δικηγόρων από 
την εταιρεία με σχέση έμμισθης εντολής, θα γίνεται με 
απόφαση του Διοικητικού Συμβουλίου, η οποία εγκρί- 
νεται από τον Υπουργό Οικονομικών, κατά παρέκκλιση 
των διατάξεων του άρθρου 11 του ν. 1649/1986, όπως 
ισχύει σήμερα. 

2. Η κάλυψη των άμεσων αναγκών της εταιρείας σε 
προσωπικό της προηγούμενης παραγράφου, για τις αρ¬ 
μοδιότητες που αφορούν σε στρατηγικές επενδύσεις, 
γίνεται κατά προτεραιότητα με μετάταξη προσωπικού 
που ήδη υπηρετεί σε φορείς του ευρύτερου δημόσιου 
τομέα, όπως αυτός ορίζεται στην παρ. 1 του άρθρου 14 
του ν. 2190/1994 (ΦΕΚ 28 Α'), όπως ισχύει, και το οποίο 
κατέχει τα τυπικά προσόντα της θέσης για την οποία 
προορίζεται, χωρίς να απαιτείται η κατάληψη αντίστοι¬ 
χης θέσης με αυτή του φορέα προέλευσης. Η μετάταξη 
πραγματοποιείται κατά παρέκκλιση της κείμενης νομο¬ 
θεσίας, με κοινή απόφαση του Υπουργού Επικράτειας 
με αρμοδιότητα τις στρατηγικές επενδύσεις και του 
κατά περίπτωση αρμόδιου Υπουργού. Ο συνολικός χρό¬ 
νος υπηρεσίας του μετατασσόμενου προσωπικού που 
έχει διανυθεί στους φορείς προέλευσης και ο χρόνος 
που αναγνωρίστηκε ως χρόνος υπηρεσίας λογίζεται ως 
χρόνος πραγματικής υπηρεσίας στην εταιρεία για τα 
θέματα βαθμολογικής και μισθολογικής εξέλιξης και για 
κάθε άλλη συνέπεια. 

3. Επιτρέπεται η απόσπαση στην εταιρεία υπαλλήλων 
από το δημόσιο τομέα, τις τράπεζες και τις θυγατρικές 
τους εταιρίες και τον ευρύτερο δημόσιο τομέα, καθώς 
και ο δανεισμός υπαλλήλων από τον ιδιωτικό τομέα με 
ειδική συμφωνία. Οι αποσπώμενοι στην εταιρεία εξα¬ 
κολουθούν να λαμβάνουν από την υπηρεσία που απο- 
σπώνται το σύνολο των αποδοχών τους με τα πόσης 
φύσεως επιδόματα, γενικά ή ειδικά, της οργανικής τους 
θέσεως. Με αιτιολογημένη απόφαση του Διοικητικού 
Συμβουλίου είναι δυνατή η χορήγηση σε αυτούς ειδικού 
επιδόματος. 

ΚΕΦΑΛΑΙΟ Ε' 

Αρθρο 12 

Εσωτερικός Κανονισμός Λειτουργίας 

Με κοινή απόφαση των Υπουργών Επικράτειας με αρ¬ 
μοδιότητα τις στρατηγικές επενδύσεις και Οικονομίας, 
Ανταγωνιστικότητας και Ναυτιλίας, που δημοσιεύεται σε 
περίληψη στο Τεύχος Ανωνύμων Εταιριών και Εταιριών 
Περιορισμένης Ευθύνης της Εφημερίδας της Κυβερνή- 
σεως, εγκρίνεται ο Εσωτερικός Κανονισμός Λειτουργίας 
με τον οποίο ρυθμίζονται τα παρακάτω θέματα: 

α) Η διάρθρωση των υπηρεσιών της εταιρείας και η 
σχέση των υπηρεσιών μεταξύ τους και με τη Διοίκηση. 

β) Η κατανομή αρμοδιοτήτων στις υπηρεσίες της και 
ο τρόπος λειτουργίας τους. 

γ) Η κατανομή των θέσεων προσωπικού στις διοικη¬ 
τικές μονάδες της. 

δ) Τα προσόντα, οι όροι πρόσληψης, εργασίας και εξέ¬ 
λιξης του προσωπικού. 


ε) Η άσκηση πειθαρχικού ελέγχου στο προσωπικό. 

στ) Οι διαδικασίες αξιολόγησης της απόδοσης των 
διευθυντικών στελεχών της εταιρείας. 

ζ) Η διαδικασία λειτουργίας της υπηρεσίας εσωτερικού 
ελέγχου. 

ΚΕΦΑΛΑΙΟ ΣΤ' 

ΓΕΝΙΚΕΣ ΔΙΑΤΑΞΕΙΣ 

1. Κατά τα λοιπά ισχύουν συμπληρωματικά οι διατάξεις 
του κ.ν. 2190/1920 με την επιφύλαξη των διατάξεων του 
ν. 3429/2005. 

2. Η «Επενδύστε στην Ελλάδα Α.Ε.» υποχρεούται μετά 
από απόφαση της Δ.Ε.Σ.Ε., να προβαίνει σε όλες τις απα¬ 
ραίτητες ενέργειες για τη λήψη αδειών προκειμένου να 
καταστεί δυνατή η προκήρυξη των έργων ή υπηρεσιών 
που εντάσσονται στις Στρατηγικές Επενδύσεις. 

3. Η «Επενδύστε στην Ελλάδα Α.Ε.» ασκεί τις ανωτέρω 
αρμοδιότητες και όσες άλλες της εκχωρούνται με τις 
διατάξεις του παρόντος νόμου. 

4. Όλες οι αρμόδιες υπηρεσίες και οργανισμοί του 
Δημοσίου και του ευρύτερου δημόσιου τομέα υποχρε- 
ούνται να παρέχουν στην «Επενδύστε στην Ελλάδα Α.Ε.» 
κάθε αναγκαία συνδρομή, πληροφορία και διευκόλυνση 
για την πραγματοποίηση του σκοπού της στο πλαίσιο 
του παρόντος νόμου. 

Άρθρο 5 
Σύμβουλοι 

1. Με απόφαση της «Επενδύστε στην Ελλάδα Α.Ε.» μπο¬ 
ρεί να συνάπτονται συμβάσεις παροχής ανεξάρτητων 
υπηρεσιών ή έργου με χρηματοοικονομικούς, νομικούς, 
τεχνικούς και άλλους εξειδικευμένους συμβούλους με 
σκοπό την αξιολόγηση των αιτήσεων για την ένταξη των 
επενδυτικών προτάσεων στη Διαδικασία Στρατηγικών 
Επενδύσεων, καθώς και για την υποστήριξη των αρμοδι¬ 
οτήτων της «Επενδύστε στην Ελλάδα Α.Ε.», που πηγάζουν 
από τον παρόντα νόμο. Η σύναψη των συμβάσεων αυτών 
μπορεί να γίνεται με ή χωρίς διαγωνισμό κατά παρέκ¬ 
κλιση της κείμενης νομοθεσίας, με την επιφύλαξη των 
διατάξεων του δικαίου της Ευρωπαϊκής Ένωσης. 

2. Αν για τις υπηρεσίες, που προβλέπονται στην παρά¬ 
γραφο 1 απαιτείται η παροχή υπηρεσιών τρίτων (υπεργο- 
λάβων), η σχετική δαπάνη περιλαμβάνεται στην αμοιβή 
των συμβούλων, εφόσον δεν προβλέπεται διαφορετικά 
στη σύμβαση. Σε κάθε περίπτωση, υπεύθυνος και υπό¬ 
λογος για την παροχή των υπηρεσιών και την καλή 
εκτέλεση της σύμβασης παραμένει ο σύμβουλος που 
συμβάλλεται με την «Επενδύστε στην Ελλάδα Α.Ε.» στο 
πλαίσιο του παρόντος άρθρου. 

3. Οι σύμβουλοι πρέπει να έχουν τεχνογνωσία και 
εμπειρία στα αντίστοιχα θέματα και ειδικότερα σε θέ¬ 
ματα επενδύσεων. Οι σύμβουλοι οφείλουν να τηρούν 
τους κανόνες δεοντολογίας του επαγγέλματος τους 
και το επαγγελματικό απόρρητο, ακόμη και μετά το 
πέρας της εργασίας τους. Οι σύμβουλοι οφείλουν να 
ενημερώνουν την «Επενδύστε στην Ελλάδα Α.Ε.» αν τα 
συμφέροντα του κυρίου του έργου συγκρούονται προς 
τα συμφέροντά τους αναφορικά με το υπό κρίση επεν¬ 
δυτικό σχέδιο. 

4. Οι σύμβουλοι, εφόσον είναι νομικά πρόσωπα, οφεί¬ 
λουν να διαθέτουν έμπειρο προσωπικό με την κατάλληλη 
εξειδίκευση, να οργανώνουν, διοικούν και διαχειρίζονται 
το έργο τους με τρόπο ώστε να μην καθυστερεί τη δι¬ 
αδικασία προώθησης των επενδύσεων και με το πέρας 
της εργασίας τους να παραδίδουν στην «Επενδύστε στην 
Ελλάδα Α.Ε.» όλο το υλικό που παρήχθη στη διάρκειά 

της. Το υλικό αυτό δεν μπορεί να χρησιμοποιηθεί από 
τους συμβούλους μεταγενέστερα, χωρίς ρητή αναφορά 
του έργου για το οποίο παρήχθη σε συνεργασία με την 
«Επενδύστε στην Ελλάδα Α.Ε.» στο πλαίσιο του παρό¬ 
ντος νόμου. 

5. Οι σύμβουλοι υποχρεούνται να δηλώνουν κατά τη 
σύναψη της συμβάσεώς τους και καθ’ όλη τη διάρκεια 
της οιασδήποτε σχέσης τους ενδέχεται να δημιουργεί 
σύγκρουση συμφερόντων με το Ελληνικό Δημόσιο, άλ¬ 
λως καταγγέλλεται η σύμβασή τους και καταπίπτει σε 
βάρος τους ποινική ρήτρα ισόποση με το της προϋ- 
πολογιζόμενης αμοιβής για το έργο. 

ΚΕΦΑΛΑΙΟ Β' 

ΕΙΔΙΚΕΣ ΡΥΘΜΙΣΕΙΣ 

Άρθρο 6 

Έγκριση περιβαλλοντικών όρων 

1. Για την πραγματοποίηση των στρατηγικών επεν¬ 
δύσεων απαιτείται η προηγούμενη έγκριση περιβαλλο¬ 
ντικών όρων, που χορηγείται με κοινή απόφαση των 
Υπουργών Υποδομών, Μεταφορών και Δικτύων, Περι¬ 
βάλλοντος, Ενέργειας και Κλιματικής Αλλαγής και των 
καθ’ ύλην αρμόδιων Υπουργών. Για το σκοπό αυτόν, 
υποβάλλεται σχετική αίτηση, που συνοδεύεται από τα 
κατά νόμο απαιτούμενα δικαιολογητικά, στην υπηρεσία 
του Υπουργείου Περιβάλλοντος, Ενέργειας και Κλιμα¬ 
τικής Αλλαγής που είναι αρμόδια για την έγκριση των 
περιβαλλοντικών όρων. Κατά τα λοιπά εφαρμόζονται οι 
διατάξεις του ν. 1650/1986 (ΦΕΚ 160 Α'). 

2. Εφόσον έχουν εγκριθεί οι περιβαλλοντικοί όροι 
των έργων και δραστηριοτήτων που εντάσσονται στη 
στρατηγική επένδυση, σύμφωνα με την προηγούμενη 
παράγραφο, δεν απαιτείται η έκδοση γνωμοδοτήσεων 
υπηρεσιών υπουργείων που έχουν εγκρίνει τους περιβαλ¬ 
λοντικούς όρους κατά τις διατάξεις των παραγράφων 3, 
4 και 6 του άρθρου 3 του ν. 2882/2001 (ΦΕΚ 17 Α'). 

3. Οι εγκρίσεις περιβαλλοντικών όρων που εκδίδονται 
κατ’ εφαρμογή του παρόντος νόμου δημοσιεύονται στην 
Εφημερίδα της Κυβερνήσεως. 

4. Περιοχές του δικτύου ΝΑΤΙΙΒΑ Α (ζώνες απόλυτης 
προστασίας), δεν είναι δυνατόν να είναι αντικείμενο 
επένδυσης που υπάγεται στο νόμο αυτόν. 

Άρθρο 7 

Πολεοδομικές ρυθμίσεις 

1. Για την πραγματοποίηση Στρατηγικών Επενδύσε¬ 
ων σε χώρους εντός εγκεκριμένων σχεδίων πόλεων 
επιτρέπονται συγκεκριμένες και ειδικές παρεκκλίσεις 
από τους ισχύοντες όρους και περιορισμούς δόμησης 
της περιοχής, καθώς και από τις διατάξεις του Γ ενικού 
Οικοδομικού Κανονισμού (ν. 1577/1985, ΦΕΚ 210 Α'), για 
λόγους υπέρτερου δημοσίου συμφέροντος όπως αυτοί 
προσδιορίζονται και εξειδικεύονται στο άρθρο 3 παρ. 2 
και μέχρι αναθεώρησης του ισχύοντος Εθνικού Χωρο¬ 
ταξικού Σχεδίου. 

2. Οι συγκεκριμένες και ειδικές παρεκκλίσεις αυτές 
εγκρίνονται με προεδρικό διάταγμα, που εκδίδεται με 
πρόταση του Υπουργού Περιβάλλοντος, Ενέργειας και 
Κλιματικής Αλλαγής, μετά από γνώμη του Κεντρικού 
Συμβουλίου Χωροταξίας, Οικισμού και Περιβάλλοντος 
(ΣΧΟΠ) και μπορεί να αφορούν: α) τις αποστάσεις των 
κτιρίων από τα όρια του οικοπέδου, καθώς και τις απο¬ 
στάσεις μεταξύ των κτιρίων και άλλων εγκαταστάσε¬ 
ων, β) το συντελεστή δόμησης, γ) το συντελεστή κατ’ 


όγκο εκμετάλλευσης, δ) την κάλυψη και ε) το ύψος, με 
εξαίρεση το ύψος των πυλώνων φωτισμού, το οποίο θα 
καθορίζεται από την αντίστοιχη μελέτη φωτοτεχνικής 
κάλυψης. 

3. Οι όροι και περιορισμοί δόμησης για την πραγμα¬ 
τοποίηση στρατηγικών επενδύσεων σε γήπεδα που 
βρίσκονται σε περιοχές εκτός εγκεκριμένων σχεδίων 
πόλεων, εκτός ορίων οικισμών κάτω των 2.000 κατοίκων 
και εκτός ορίων οικισμών υφιστάμενων προ του έτους 
1923, οι οποίοι στερούνται σχεδίου, καθορίζονται με 
προεδρικό διάταγμα μετά από πρόταση του Υπουργού 
Περιβάλλοντος, Ενέργειας και Κλιματικής Αλλαγής, και 
προηγούμενη γνώμη του οικείου Συμβουλίου Χωροταξί¬ 
ας, Οικισμού και Περιβάλλοντος (ΣΧΟΠ) κατόπιν αίτησης 
του Φορέα Πραγματοποίησης. 

Άρθρο 8 

Παραχώρηση χρήσης αιγιαλού και παραλίας 

1. Γ ια την πραγματοποίηση στρατηγικών επενδύσεων 
επιτρέπεται η παραχώρηση στον κύριο του έργου του 
δικαιώματος χρήσης αιγιαλού, παραλίας, συνεχόμενου 
ή παρακείμενου θαλάσσιου χώρου ή του πυθμένα μετά 
από αίτηση της «Επενδύστε στην Ελλάδα Α.Ε.». 

2. Η παραχώρηση επιτρέπεται μόνο μετά την έκδοση 
των προεδρικών διαταγμάτων του άρθρου 24 του πα¬ 
ρόντος νόμου, και σύμφωνα με τους ειδικότερους όρους 
που καθορίζονται σε αυτά. 

3. Κατ’ εκτέλεση και σε εφαρμογή των ως άνω προε¬ 
δρικών διαταγμάτων εκδίδεται απόφαση των Υπουργών 
Οικονομικών, Θαλασσίων Υποθέσεων, Νήσων και Αλιείας 
και Πολιτισμού και Τουρισμού μετά από γνώμη του Γε¬ 
νικού Επιτελείου Ναυτικού και αφού προηγηθεί η κατά 
το δυνατόν ευρύτερη δημόσια διαβούλευση. Η ως άνω 
υπουργική απόφαση μπορεί να περιλαμβάνει και απλή 
χρήση αιγιαλού και παραλίας για την εξυπηρέτηση λει¬ 
τουργικών αναγκών των στρατηγικών επενδύσεων, καθο¬ 
ρίζει τους λοιπούς όρους της παραχώρησης και τεκμηρι¬ 
ώνει τους λόγους, για τους οποίους η παραχώρηση αυτή 
θεωρείται δημόσιας ωφέλειας βάσει των αναφερομένων 
στο άρθρο 3 παρ. 2 του παρόντος νόμου. 

4. Τα ακίνητα που δημιουργούνται από τη μετατό¬ 
πιση προς τη θάλασσα του ορίου του αιγιαλού, λόγω 
κατασκευής ή επέκτασης των έργων ή προσχώσεων, 
καταγράφονται ως δημόσια κτήματα και περιέρχονται 
στην ιδιοκτησία του Ελληνικού Δημοσίου και μπορεί να 
παραχωρούνται κατά χρήση ή να εκμισθώνονται στον 
κύριο του έργου των στρατηγικών επενδύσεων. Το 
αντάλλαγμα χρήσης και το μίσθωμα καθορίζονται από 
την αρμόδια κτηματική υπηρεσία και ανταποκρίνονται 
στις τρέχουσες μισθωτικές αξίες της περιοχής. 

5. Η κατά οποιονδήποτε τρόπο χρήση των εκτάσεων 
που παραχωρούνται ή εκμισθώνονται κατά την παρ. 4 
από τρίτους, απαγορεύεται, εφόσον παρεμποδίζει την 
εκπλήρωση του σκοπού, για τον οποίο έγινε η παρα¬ 
χώρηση. 

Άρθρο 9 

Βοηθητικά και συνοδό έργα 

1. Με κοινές αποφάσεις των Υπουργών Περιβάλλο¬ 
ντος, Ενέργειας και Κλιματικής Αλλαγής, Υποδομών, 
Μεταφορών και Δικτύων και των κατά περίπτωση αρ¬ 
μόδιων Υπουργών ορίζονται τα βοηθητικά και συνοδό 
έργα εξωτερικής υποδομής που είναι απαραίτητα για 
την εξυπηρέτηση των Στρατηγικών Επενδύσεων, εφόσον 

το κόστος τους δεν είναι δυσανάλογα υψηλό σε σχέση 
με το συνολικό κόστος και το στρατηγικό χαρακτήρα 
της επένδυσης. Ως βοηθητικά νοούνται τα έργα προσω¬ 
ρινού χαρακτήρα που σκοπό έχουν να εξυπηρετήσουν τις 
στρατηγικές επενδύσεις κατά το στάδιο της κατασκευής 
τους, όπως ιδίως λατομεία, δανειοθάλαμοι, πρόχειρες 
εγκαταστάσεις γραφείων. Ως συνοδό έργα νοούνται 
έργα μόνιμου χαρακτήρα για την υποστήριξη της στρα¬ 
τηγικής επένδυσης, όπως ιδίως τα δίκτυα Δ.Ε.Η., Ο.Τ.Ε., 
φυσικού αερίου, ύδρευσης, καθώς και οι οδοί προσπέλα¬ 
σης και οι κόμβοι σύνδεσης των περιοχών εγκατάστασης 
των έργων με το εθνικό και επαρχιακό οδικό δίκτυο και 
με το βασικό οδικό δίκτυο της Περιφέρειας. 

2. Οι φορείς του Δημοσίου, του ευρύτερου δημόσιου 
τομέα και οι δημόσιες επιχειρήσεις και οργανισμοί που 
είναι αρμόδιοι για την εκτέλεση βοηθητικών ή συνοδών 
έργων οφείλουν, να τα εκτελούν κατ’ απόλυτη προτεραι¬ 
ότητα. Σε περίπτωση μη συμμόρφωσης με την υποχρέω¬ 
ση αυτή, οι αρμόδιες υπηρεσίες και φορείς υποχρεούνται 
να ενημερώνουν εγγράφως την «Επενδύστε στην Ελλάδα 
Α.Ε.» για τους λόγους μη εμπρόθεσμης συμμόρφωσης. 
Για τους υπαλλήλους των αρμόδιων υπηρεσιών και φο¬ 
ρέων ισχύουν οι πειθαρχικές κυρώσεις του Υπαλληλικού 
Κώδικα για τη μη συμμόρφωση με την υποχρέωση του 
παρόντος άρθρου. 

Άρθρο 10 

Διαδικασία αναγκαστικών απαλλοτριώσεων 
για την εκτέλεση στρατηγικών επενδύσεων 

1. Επιτρέπεται η αναγκαστική απαλλοτρίωση ακινήτων 
ή η σύσταση εμπραγμάτων δικαιωμάτων επ’ αυτών για 
την εξυπηρέτηση των Στρατηγικών Επενδύσεων και των 
βοηθητικών και συνοδών έργων τους. Η απαλλοτρίωση 
μπορεί να συντελείται και πριν από την προκήρυξη του 
έργου που εντάσσεται στη στρατηγική επένδυση. 

2. Οι κατά τα ως άνω απαλλοτριώσεις κηρύσσονται με 
κοινή απόφαση των Υπουργών Οικονομικών, Πολιτισμού 
και Τουρισμού, Περιβάλλοντος, Ενέργειας και Κλιματικής 
Αλλαγής και Υποδομών, Μεταφορών και Δικτύων υπέρ 
του Ελληνικού Δημοσίου ή νομικών προσώπων δημοσίου 
ή ιδιωτικού δικαίου ή φυσικών προσώπων και με δαπάνη 
του υπέρ ου η απαλλοτρίωση ή άλλου προσώπου που 
ορίζεται με την πράξη κήρυξής της. 

3. Αν υπάρχουν δασικές εκτάσεις η απαλλοτρίωση 
κηρύσσεται με κοινή απόφαση των ανωτέρω Υπουργών 
και του Υπουργού Περιβάλλοντος, Ενέργειας και Κλι¬ 
ματικής Αλλαγής. 

4. Ακίνητα ιδιοκτησίας του Ελληνικού Δημοσίου ή 
νομικών προσώπων δημοσίου δικαίου, με εξαίρεση τις 
ιδιοκτησίες οργανισμών τοπικής αυτοδιοίκησης και 
Ανώτατων Εκπαιδευτικών Ιδρυμάτων (Α.Ε.Ι.), εφόσον 
πρόκειται να χρησιμοποιηθούν και μόνο κατά το μέρος 
που κρίνονται αναγκαία για την κατασκευή, επέκταση ή 
εκσυγχρονισμό των στρατηγικών επενδύσεων, δεν απαλ- 
λοτριώνονται αλλά μπορεί να παραχωρούνται κατά χρή¬ 
ση για την κατασκευή, επέκταση ή τον εκσυγχρονισμό 
των ανωτέρω επενδύσεων. Σε περίπτωση αμφισβήτησης 
του ιδιοκτησιακού καθεστώτος των ακινήτων ενώπιον 
των αρμόδιων διοικητικών επιτροπών, η διάταξη αυτή 
δεν εφαρμόζεται. 

5. Οι διαδικασίες σχετικά με κηρυχθείσες αναγκαστικές 
απαλλοτριώσεις εντός ρυμοτομικού σχεδίου για κοινό¬ 
χρηστους ή κοινωφελείς χώρους που γειτνιάζουν με την 
έκταση κατασκευής, επέκτασης ή εκσυγχρονισμού των 


στρατηγικών επενδύσεων ή στους οποίους πρόκειται 
να χωροθετηθούν οι τελευταίες, διεκπεραιώνονται από 
την «Επενδύστε στην Ελλάδα Α.Ε.» εφόσον η τελευταία 
το κρίνει απαραίτητο ή κατόπιν σχετικής αίτησης του 
κυρίου του έργου. 

6. Αν ο αριθμός των εικαζόμενων ιδιοκτητών και 
εμπράγματων δικαιούχων είναι μεγαλύτερος από πε¬ 
νήντα (50), περίληψη της απαλλοτριωτικής πράξης της 
παραγράφου 2, με μνεία του Φύλλου Εφημερίδας της 
Κυβερνήσεως στο οποίο δημοσιεύθηκε, καθώς και ανα¬ 
φορά στην τοποθεσία και κτηματική περιοχή των απαλ- 
λοτριουμένων, δημοσιεύεται σε δύο ημερήσιες ευρείας 
κυκλοφορίας εφημερίδες των Αθηνών ή του νομού όπου 
γίνεται η απαλλοτρίωση, σε δύο συνεχόμενα ημερήσια 
φύλλα τους, καθώς και στο διαδίκτυο. Η πράξη κήρυξης 
αναγκαστικής απαλλοτρίωσης επιδίδεται με δικαστικό 
επιμελητή στον δήμαρχο και τοιχοκολλάται στο δημο¬ 
τικό κατάστημα της κτηματικής περιοχής όπου βρίσκο¬ 
νται τα απαλλοτριούμενα ακίνητα. Για την τοιχοκόλληση 
συντάσσεται σχετική πράξη από τον γραμματέα του 
δήμου ή της κοινότητας άλλως γίνεται τοιχοκόλληση 
από δικαστικό επιμελητή. Η τήρηση των παραπάνω δι¬ 
ατυπώσεων επέχει θέση ατομικής γνωστοποίησης της 
απαλλοτριωτικής πράξης, για καθέναν που αξιώνει δι¬ 
καιώματα στα απαλλοτριούμενα ακίνητα. 

7. Οι απαλλοτριώσεις του παρόντος άρθρου θεωρού¬ 
νται κατεπείγουσες και μείζονος σημασίας. Για την κή¬ 
ρυξή τους αρκεί απλό διάγραμμα οριζοντιογραφίας σε 
κλίμακα όχι μεγαλύτερη από 1: 2.000, που απεικονίζει 
την προς απαλλοτρίωση έκταση, ενώ στην απόφαση της 
κήρυξης γίνεται ρητή αναφορά ότι δεν έχουν τηρηθεί οι 
λοιποί όροι και προϋποθέσεις. Στην περίπτωση αυτή, το 
κτηματολογικό διάγραμμα και ο κτηματολογικός πίνακας 
συντάσσονται μέσα σε προθεσμία, που ορίζει η πράξη 
κήρυξης της απαλλοτρίωσης, η οποία δεν υπερβαίνει 
τους έξι (6) μήνες από την ημερομηνία της πράξης αυτής, 
ενώ μπορεί να παραταθεί για τρεις (3) επιπλέον μήνες 
με όμοια απόφαση. Εάν παρέλθει άπρακτη η προθεσμία 
αυτή, η απόφαση κήρυξης της απαλλοτρίωσης θεωρείται 
αυτοδικαίως ανακληθείσα. 

8. Στην περίπτωση κατεπείγουσας ανάγκης για την 
πραγματοποίηση των στρατηγικών επενδύσεων και των 
βοηθητικών και συνοδών έργων τους για τις οποίες κη¬ 
ρύσσονται οι απαλλοτριώσεις, σύμφωνα με τη διάτα¬ 
ξη του άρθρου 7α του ν. 2882/2001, η συντέλεση της 
απαλλοτρίωσης επέρχεται μόνο με την παρακατάθεση 
ή καταβολή αποζημίωσης χωρίς να απαιτείται δημοσί¬ 
ευση της σχετικής ειδοποίησης στην Εφημερίδα της 
Κυβερνήσεως. Μπορεί επίσης να επιτρέπεται με ειδική 
απόφαση του Εφετείου που δικάζει με τη διαδικασία 
του άρθρου 19 του ν. 2882/2001 ύστερα από αίτηση του 
βαρυνόμενου με τη δαπάνη της απαλλοτρίωσης, η πραγ¬ 
ματοποίηση εργασιών και πριν από τον προσδιορισμό 
και την καταβολή της αποζημίωσης, υπό τον όρο της 
καταβολής εύλογου τμήματος της αποζημίωσης που 
δεν μπορεί να είναι μικρότερο από το 70% της κατά το 
οικείο σύστημα προσδιοριζόμενης αντικειμενικής αξίας 
του ακινήτου, άλλως της εκτιμώμενης αποζημίωσης και 
της παροχής πλήρους εγγύησης υπέρ του δικαιούχου 
της αποζημίωσης. 

9. Γ ια την κατασκευή, επέκταση ή τον εκσυγχρονισμό ή 
την εξυπηρέτηση των στρατηγικών επενδύσεων επιτρέ¬ 
πεται η απαλλοτρίωση υπέρ του Δημοσίου ευρύτερων 
ζωνών, πέρα από τις εκτάσεις που είναι αναγκαίες για 
την κατασκευή των έργων με ειδικώς αιτιολογημένη 

απόφαση των Υπουργών Οικονομικών, Περιβάλλοντος, 
Ενέργειας και Κλιματικής Αλλαγής, Υποδομών, Μεταφο¬ 
ρών και Δικτύων και Πολιτισμού και Τουρισμού. 

Άρθρο 11 

Δικαστική προσβολή αναγκαστικών απαλλοτριώσεων 

1. Οποιοσδήποτε προσβάλλει εμπράγματα δικαιώματα 
στα απαλλοτριούμενα, καθώς και οποιοσδήποτε τρί¬ 
τος έχει έννομο συμφέρον μπορεί να ασκήσει αίτηση 
ακύρωσης κατά της απαλλοτριωτικής πράξης ενώπιον 
του Συμβουλίου της Επικράτειας μέσα σε προθεσμία 
τριάντα (30) ημερών, που αρχίζει από την επόμενη της 
τελευταίας από τις παρακάτω ενέργειες διαζευκτικά: 
της δημοσίευσης σε εφημερίδα ή της κοινοποίησης στον 
δήμαρχο ή πρόεδρο κοινότητας ή της τοιχοκόλλησης 
στο δημοτικό κατάστημα. 

2. Μετά την κατάθεση της αίτησης ακύρωσης η διοίκη¬ 
ση, η οποία ειδοποιείται εγγράφως χωρίς καθυστέρηση 
με τον προσφορότερο τρόπο (ιδίως με κοινοποίηση επι¬ 
διδόμενη με όργανο της διοίκησης, τηλεγράφημα, τέλεξ, 
ηλεκτρονικό ταχυδρομείο ή ίαχ) από τη γραμματεία του 
Συμβουλίου της Επικράτειας υποχρεούται να αποστείλει 
στο Συμβούλιο της Επικράτειας με δημόσιο όργανο και 
απόδειξη παραλαβής, το φάκελο της υπόθεσης και την 
έκθεση απόψεών της σε δέκα (10) ημέρες από τη σχε¬ 
τική ειδοποίηση, διαφορετικά η διαδικασία συνεχίζεται 
κανονικά και χωρίς την ύπαρξη του φακέλου. 

3. Η κοινοποίηση της αίτησης από το δικαστήριο σε 
όσους έχουν έννομο συμφέρον να παρέμβουν γίνεται 
επτά (7) ημέρες πριν από τη δικάσιμο. Η συζήτηση της αί¬ 
τησης ακύρωσης ορίζεται το ταχύτερο δυνατόν, πάντως 
δε όχι αργότερα από είκοσι (20) ημέρες από την άσκησή 
της, η κλήτευση για εμφάνιση κατά τη συζήτηση επιδίδε¬ 
ται επτά (7) ημέρες πριν από τη δικάσιμο, η δε απόφαση 
εκδίδεται υποχρεωτικώς σε εξήντα (60) ημέρες από τη 
συζήτησή της. Αναβολή της υπόθεσης επιτρέπεται για 
σοβαρό λόγο μόνο μια φορά και σε δικάσιμο μέσα σε 
τριάντα (30) ημέρες. Παρέμβαση ασκείται το αργότερο 
τρεις (3) ημέρες πριν από τη συζήτηση και κοινοποιείται 
είκοσι τέσσερις (24) ώρες πριν από τη συζήτηση. 

4. Αίτηση αναστολής εκτέλεσης της απόφασης κήρυ¬ 
ξης της αναγκαστικής απαλλοτρίωσης εξετάζεται από 
την Επιτροπή Αναστολών του Συμβουλίου της Επικράτει¬ 
ας κατά απόλυτη προτεραιότητα, εφόσον αποσταλεί ο 
φάκελος. Η δικάσιμος για την αίτηση αναστολής ορίζεται 
κατά την κατάθεση της αίτησης. Τρεις (3) ημέρες πριν 
από τη συζήτηση επιδίδεται κλήση για εμφάνιση προς 
τη διάδικο αρχή, με επιμέλεια του αιτούντος. Η Διοίκηση 
ειδοποιείται αμέσως από τη γραμματεία του Συμβου¬ 
λίου της Επικράτειας και υποχρεούται να αποστείλει 
αμέσως με δημόσιο όργανο και απόδειξη παραλαβής 
το σχετικό φάκελο στον γραμματέα του Συμβουλίου 
της Επικράτειας. Η απόφαση εκδίδεται μέσα σε πέντε 
(5) ημέρες από την εξέταση της αίτησης αναστολής. Η 
τυχόν χορηγούμενη αναστολή εκτέλεσης της απόφασης 
κήρυξης αναγκαστικής απαλλοτρίωσης δεν αναστέλλει 
τη διαδικασία δικαστικού προσδιορισμού της προσωρι¬ 
νής αποζημίωσης. 

Άρθρο 12 

Εκτίμηση αξίας απαλλοτριούμενων ακινήτων 

1. Κατά παρέκκλιση του άρθρου 15 του ν. 2882/2001, για 
την εκτίμηση της αξίας των απαλλοτριούμενων ακινήτων 
και των επικειμένων τους, της μείωσης της αξίας των 


τμημάτων που απέμειναν, κατά το άρθρο 13 παρ. 4 του 
ν. 2882/2001, της ωφέλειας των παρόδιων ιδιοκτησιών 
κατά το άρθρο 1 του ν. 653/1977 (ΦΕΚ 214 Α'), καθώς και 
του ύψους της οφειλόμενης αποζημίωσης, συντάσσε- 
ται σχετική έκθεση του Σώματος Ορκωτών Εκτιμητών 
(Σ.Ο.Ε.) του ν. 820/1978 (ΦΕΚ 174 Α'), ανεξαρτήτως του 
αν οι απαλλοτριωθείσες εκτάσεις υπάγονται ή όχι στο 
σύστημα αντικειμενικού προσδιορισμού της αξίας των 
ακινήτων. Η αίτηση προς το Σ.Ο.Ε. υποβάλλεται από την 
«Επενδύστε στην Ελλάδα Α.Ε.» για λογαριασμό του κυ¬ 
ρίου του έργου και η έκθεση του Σώματος υποβάλλεται 
σε εύλογο χρόνο, που δεν μπορεί να είναι μεγαλύτερος 
των δύο μηνών. Για τον υπολογισμό της νόμιμης αμοιβής 
του Σώματος, σύμφωνα με τις εκάστοτε ισχύουσες δια¬ 
τάξεις, οι απαλλοτριωθείσες εκτάσεις και τα επικείμενό 
τους, καθώς και η αποζημίωση για μείωση της αξίας 
των τμημάτων που απέμειναν, υπολογίζονται για κάθε 
απόφαση απαλλοτρίωσης ως ένα αντικείμενο. Η αμοιβή 
καταβάλλεται από τον ιδιώτη υπέρ ου η απαλλοτρίωση 
ή εκκαθαρίζεται με απόφαση του Υπουργού Υποδομών, 
Μεταφορών και Δικτύων και καταβάλλεται, μετά την 
παράδοση της σχετικής έκθεσης, από τις πιστώσεις του 
έργου. 

2. Όταν το δικαστήριο εκτιμά συγκριτικά στοιχεία αξίας 
ακινήτων της περιοχής των απαλλοτριουμένων, μετα¬ 
γενέστερα της εξαγγελίας της στρατηγικής επένδυσης, 
υποχρεούται να ερευνά αν η επελθούσα αύξηση οφείλε¬ 
ται στην εξαγγελία ή τη μελλοντική κατασκευή, επέκτα¬ 
ση ή εκσυγχρονισμό των στρατηγικών επενδύσεων που 
προγραμματίσθηκαν στην περιοχή και να μην τη λάβει 
υπόψη. Το δικαστήριο, κατά την ελεύθερη εκτίμηση των 
αποδείξεων για τον προσδιορισμό της τιμής μονάδας 
αποζημίωσης των απαλλοτριούμενων ακινήτων, συνεκτι- 
μά και τα στοιχεία που προκύπτουν από τους φακέλους 
του φόρου μεγάλης ακίνητης περιουσίας (Φ.Μ.Α.Π.). 

Άρθρο 13 

Κτηματολογικά στοιχεία - Αναγνώριση δικαιούχων 

1. Αν οι ενδιαφερόμενοι διαφωνούν με τα στοιχεία του 
κτηματολογικού πίνακα και διαγράμματος, μπορούν από 
την κήρυξη της απαλλοτρίωσης, με αίτησή τους στην 
αρχή που θεώρησε τα κτηματολογικά στοιχεία ή άλλως 
σε κάθε περίπτωση στη Διεύθυνση Δημόσιων'Εργων του 
Υπουργείου Υποδομών, Μεταφορών και Δικτύων να ζητή¬ 
σουν τη διόρθωσή τους υποβάλλοντας τους σχετικούς 
τίτλους. Η διόρθωση αυτή μπορεί να γίνει μέχρι και τη 
συζήτηση της αίτησης αναγνώρισης δικαιούχων. Οι δικαι¬ 
ούχοι αποζημίωσης υποχρεούνται να προσκομίσουν στη 
δίκη αναγνώρισης δικαιούχων, πιστοποιητικό ύπαρξης ή 
ανυπαρξίας δικαιωμάτων του Δημοσίου ή βεβαίωση μη 
έκδοσης του πιστοποιητικού. Η αίτηση διόρθωσης των 
κτηματολογικών στοιχείων δεν αναστέλλει τη διαδικασία 
προσδιορισμού της αποζημίωσης και συντέλεσης της 
απαλλοτρίωσης. Αντίγραφα των διορθώσεων διαβιβάζο¬ 
νται και στο αρμόδιο Υποθηκοφυλακείο ή Κτηματολογικά 
Γ ραφείο για να ενεργήσει τα νόμιμα. 

2. Το κτηματολογικά διάγραμμα και ο κτηματολογικός 
πίνακας με τις διορθώσεις των προηγούμενων παραγρά¬ 
φων διαβιβάζονται από τον υπέρ ου η απαλλοτρίωση ή 
τον υπόχρεο αποζημίωσης ή όσους έχουν έννομο συμ¬ 
φέρον στο αρμόδιο Μονομελές Πρωτοδικείο. 

3. Η αρμόδια Κτηματική Υπηρεσία του Δημοσίου, στην 
οποία κοινοποιείται υποχρεωτικά η απόφαση κήρυξης 
της αναγκαστικής απαλλοτρίωσης, υποχρεούται να χο- 

ρηγήσει βεβαίωση για την ύπαρξη ή ανυπαρξία δικαιω¬ 
μάτων του Δημοσίου, σε δεκαπέντε (15) ημέρες από την 
υποβολή σχετικής αίτησης από την «Επενδύστε στην 
Ελλάδα Α.Ε.», άλλως το δικαστήριο προβαίνει στη δια¬ 
δικασία αναγνώρισης και χωρίς τη σχετική βεβαίωση, με 
μόνη την προσκόμιση βεβαίωσης μη έκδοσής της κατ’ 
εφαρμογή του άρθρου 22 παρ. 3. 

4. Η αναγνώριση των δικαιούχων γίνεται σε δικάσιμο 
που ορίζεται από τον πρόεδρο του δικαστηρίου μέσα 
σε είκοσι πέντε (25) ημέρες από την κατάθεση της σχε¬ 
τικής αίτησης. Αντίγραφο της αίτησης με την πράξη και 
με κλήση για εμφάνιση κοινοποιείται δέκα (10) ημέρες 
πριν από τη δικάσιμο. Κατά τα λοιπά εφαρμόζονται οι 
διατάξεις του ν. 2882/2001. 

5. Στις αναγκαστικές απαλλοτριώσεις που κηρύσσο¬ 
νται για την κατασκευή, επέκταση ή τον εκσυγχρονισμό 
των στρατηγικών επενδύσεων, ο ορισμός της δικασίμου 
και η κλήτευση των δικαιούχων αποζημίωσης, στη δίκη 
αναγνώρισης δικαιούχων στο Μονομελές Πρωτοδικείο, 
εφόσον οι εικαζόμενοι δικαιούχοι υπερβαίνουν τους 
διακόσιους (200), γίνεται με πράξη του προέδρου του 
δικαστηρίου μετά από αίτηση του κάθε ενδιαφερομένου, 
που δημοσιεύεται σε δύο συνεχόμενα φύλλα δύο (2) 
ημερήσιων εφημερίδων του οικείου νομού και με τοιχο¬ 
κόλληση στο δημοτικό κατάστημα, της τοποθεσίας των 
ακινήτων, δεκαπέντε (15) ημέρες πριν από τη δικάσιμο. 
Οι δημοσιεύσεις και η τοιχοκόλληση περιλαμβάνουν και 
πρόσκληση των ενδιαφερομένων να παραστούν κατά τη 
δικάσιμο και τα ονόματα των εικαζόμενων δικαιούχων 
σύμφωνα με τα στοιχεία του κτηματολογικού πίνακα. 
Η παραπάνω διαδικασία γίνεται με δαπάνη του υπό¬ 
χρεου καταβολής της αποζημίωσης. Αν η διαδικασία 
κινηθεί από τον υπέρ ου η απαλλοτρίωση ή τον έχοντα 
εμπράγματο δικαίωμα, η σχετική δαπάνη επιδικάζεται 
σε βάρος του υπόχρεου καταβολής της αποζημίωσης με 
την απόφαση αναγνώρισης των δικαιούχων. 

6. Κάθε διαφορά αποζημίωσης από παραλείψεις και 
ανακρίβειες των κτηματολογικών στοιχείων, χωρίς να 
επηρεάζει τη συντέλεση της απαλλοτρίωσης, δικάζεται 
από το Μονομελές Πρωτοδικείο, με ανάλογη εφαρμογή 
των διατάξεων των άρθρων 663 έως 676 του Κώδικα 
Πολιτικής Δικονομίας. Σε περίπτωση άσκησης έφεσης, το 
δικαστήριο δικαιούται, με προδικαστική του απόφαση, να 
διατάξει τη διενέργεια γραπτής πραγματογνωμοσύνης 
από έναν πραγματογνώμονα. Νέα συζήτηση της υπό¬ 
θεσης ορίζεται με την απόφαση σε ορισμένη δικάσιμο, 
μέσα σε δύο (2) μήνες από τη δημοσίευσή της. Ο πραγ- 
ματογνώμονας υποχρεούται, μέσα σε ένα (1) μήνα από 
την επίδοση σε αυτόν της απόφασης, να ορκιστεί και 
να καταθέσει την πραγματογνωμοσύνη του. Κατά της 
απόφασης του Εφετείου δεν χωρεί ένδικο μέσο. 

ΚΕΦΑΛΑΙΟ Γ' 

ΔΙΑΔΙΚΑΣΙΑ ΕΝΤΑΞΗΣ ΣΤΡΑΤΗΓΙΚΩΝ ΕΠΕΝΔΥΣΕΩΝ 
ΤΟΥ ΙΔΙΩΤΙΚΟΥ ΤΟΜΕΑ 

Άρθρο 14 

Διαδικασία ένταξης 

1. Ιδιώτες επενδυτές που ζητούν την ένταξη της επεν¬ 
δυτικής πρότασής τους στη Διαδικασία Στρατηγικών 
Επενδύσεων υποχρεούνται να υποβάλουν αίτηση που 
συνοδεύεται από πλήρη φάκελο, ο οποίος, υπό την επι¬ 
φύλαξη της παραγράφου 2, περιλαμβάνει τουλάχιστον 
τα ακόλουθα στοιχεία: 


α) Επιχειρησιακό σχέδιο (όυείηοεε ρΙαπ) της επένδυ¬ 
σης, που περιλαμβάνει, μεταξύ άλλων, την ταυτότητα 
του επενδυτή και των συνεργατών του, αναφορά της 
προηγούμενης εμπειρίας του επενδυτή σε σχέση προς 
το είδος και τη φύση της επένδυσης που προτείνεται, 
περιγραφή της επένδυσης, περιγραφή των επί μέρους 
επενδύσεων με ειδικότερη αναφορά σε επί μέρους επεν¬ 
δύσεις ανάπτυξης νέων τεχνολογιών και περιβαλλοντι¬ 
κής προστασίας, περιγραφή του τρόπου που προτείνεται 
για την υλοποίηση του έργου, περιγραφή των επί μέρους 
δραστηριοτήτων και των υπηρεσιών που προβλέπεται 
ότι θα παρασχεθούν, περιβαλλοντικά και πολεοδομικά 
χαρακτηριστικά των ακινήτων που προβλέπονται στο 
σχέδιο, ανάλυση του προϋπολογισμού της συνολικής και 
των επί μέρους επενδύσεων που προβλέπονται, ανάλυση 
του χρονοδιαγράμματος υλοποίησης των επενδύσεων 
και του χρονικού διαστήματος λειτουργίας τους, ανάλυ¬ 
ση και τεκμηρίωση της αξιοπιστίας και της διασφάλισης 
των πηγών κεφαλαίου και της δομής χρηματοδότησης 
του έργου, ανάλυση των χρηματορροών του έργου για 
την περίοδο κατασκευής των υποδομών και το χρόνο 
λειτουργίας και εκμετάλλευσης, παράθεση των βασι¬ 
κών δεικτών αποδοτικότητας, αναφορά οποιοσδήποτε 
μορφής συνδρομής που έχει ζητηθεί από το Δημόσιο, 
ανάλυση ενδεχομένων άμεσων ή έμμεσων αντισταθμι¬ 
στικών ωφελειών υπέρ του Δημοσίου. 

β) Ανάλυση των άμεσων και έμμεσων επιπτώσεων της 
επένδυσης στην ελληνική οικονομία σε βραχυπρόθεσμο, 
μεσοπρόθεσμο και μακροπρόθεσμο ορίζοντα (ίηναείπιοπί 
ίπιραοί 333θ55πΐθηΙ). 

γ) Κάθε πρόσθετο στοιχείο από το οποίο προκύπτει 
η εξυπηρέτηση των στόχων - κριτηρίων της παρ. 2 του 
άρθρου 3. 

δ) Ανέκκλητη εντολή και πληρεξουσιότητα προς την 
«Επενδύστε στην Ελλάδα Α.Ε.» να προβεί σε όλες τις 
νόμιμες ενέργειες για τον έλεγχο ή/και διασταύρωση 
των στοιχείων του φακέλου της επενδυτικής πρότασης, 
τη λήψη των αδειών που απαιτούνται για την υπαγωγή 
της επενδυτικής πρότασης στη Διαδικασία Στρατηγι¬ 
κών Επενδύσεων και για την πραγματοποίηση της επέν¬ 
δυσης (ο επενδυτής μπορεί να επιφυλαχθεί ως προς 
την αποδοχή των περαιτέρω όρων που ενδέχεται να 
του επιβληθούν κατ’ εφαρμογή του άρθρου 3 παρ. 3), 
καθώς και τη συναίνεσή του για τη δημοσίευση στοι¬ 
χείων της επένδυσης (με την εξαίρεση στοιχείων που 
υποβάλλονται εμπιστευτικά στο φάκελο της επενδυτι¬ 
κής πρότασης) και της εξέλιξής της, των αιτήσεων που 
έχουν υποβληθεί, καθώς και των σχετικών αποφάσεων 
και γνωμοδοτήσεων, στην ηλεκτρονική ιστοσελίδα της 
«Επενδύστε στην Ελλάδα Α.Ε.». 

ε) Αποδεικτικό καταβολής Διαχειριστικής Αμοιβής Αξι¬ 
ολόγησης της επενδυτικής πρότασης στην «Επενδύστε 
στην Ελλάδα Α.Ε.», σύμφωνα με το άρθρο 17, η οποία 
δεν επιστρέφεται. 

2. Με απόφαση της Δ.Ε.Σ.Ε. μπορούν να εξειδικεύονται 
περαιτέρω τα στοιχεία που πρέπει να περιέχονται στο 
φάκελο της επενδυτικής πρότασης, ιδίως ως προς το 
περιεχόμενο του επιχειρησιακού σχεδίου, της οικονο¬ 
μοτεχνικής μελέτης, της μελέτης σκοπιμότητας και της 
μελέτης επιπτώσεων της επένδυσης και να ρυθμίζονται 
λεπτομέρειες της διαδικασίας. 

3. Μέσα σε προθεσμία δεκαπέντε (15) εργάσιμων ημε¬ 
ρών από την ημερομηνία κατάθεσης του φακέλου της 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4335 


επενδυτικής πρότασης, η «Επενδύστε στην Ελλάδα Α.Ε.» 
υποχρεούται να γνωμοδοτήσει σχετικά με την πληρό¬ 
τητα του φακέλου, την πλήρωση των κριτηρίων του άρ¬ 
θρου 1 παρ. 1 και τη σκοπιμότητα ένταξης της επένδυσης 
στη Διαδικασία Στρατηγικών Επενδύσεων. Ο επενδυτής 
ενημερώνεται άμεσα και εγγράφως για το περιεχόμενο 
της γνώμης. 

4. Ανεξαρτήτως της παροχής ή μη γνώμης, αμέσως 
μετά την παρέλευση της προθεσμίας της παραγρά¬ 
φου 3, η «Επενδύστε στην Ελλάδα Α.Ε.» προωθεί την 
αίτηση και το φάκελο της επενδυτικής πρότασης στη 
Δ.Ε.Σ.Ε., αναφέροντας τους λόγους για τους οποίους 
δεν γνωμοδότησε. Η Δ.Ε.Σ.Ε. μέσα σε προθεσμία τριά¬ 
ντα (30) εργάσιμων ημερών αποφασίζει για την ένταξη 
ή μη της επενδυτικής πρότασης στη Διαδικασία Στρα¬ 
τηγικών Επενδύσεων. Με πρωτοβουλία του Υπουργού 
Επικράτειας, η απόφαση της Δ.Ε.Σ.Ε. για την ένταξη 
της επενδυτικής πρότασης στη Διαδικασία Στρατηγικών 
Επενδύσεων εισάγεται προς κύρωση από τη Βουλή, όπου 
αυτό προβλέπεται. 

5. Οι επενδυτικές προτάσεις είναι δεσμευτικές για 
τον επενδυτή, ο οποίος δεν μπορεί να τις μεταβάλει, 
παρά μόνο με απόφαση της Δ.Ε.Σ.Ε., μετά από γνώμη 
της «Επενδύστε στην Ελλάδα Α.Ε.», η δε περιγραφή των 
πραγματικών δεδομένων που περιλαμβάνονται στο φά¬ 
κελο υπέχουν θέση υπεύθυνης δήλωσης του ν. 1599/1986 
(ΦΕΚ 75 Α') για τον κατά νόμο υπεύθυνο. 

6. Η «Επενδύστε στην Ελλάδα Α.Ε.» υποβάλλει μηνι- 
αίως στη Γενική Γραμματεία Στρατηγικών Επενδύσεων 
αναλυτική έκθεση προόδου επί όλων των υποβληθέντων 
επενδυτικών προτάσεων και των σχετικών με αυτά ενερ¬ 
γειών της. 

Άρθρο 15 

Υποχρεώσεις εντασσόμενου στη Διαδικασία 
Στρατηγικών Επενδύσεων 

Ι,α. Μετά την απόφαση της Δ.Ε.Σ.Ε. για την ένταξη της 
επένδυσης στη Διαδικασία Στρατηγικών Επενδύσεων, ο 
επενδυτής καταθέτει στην «Επενδύστε στην Ελλάδα Α.Ε.» 
πλήρη φάκελο των δικαιολογητικών, που απαιτούνται 
κατά το νόμο για την έγκριση και έκδοση των σχετικών 
αδειών μαζί με: (α) αποδεικτικό καταβολής Διαχειριστι¬ 
κής Αμοιβής Προώθησης του φακέλου στην «Επενδύστε 
στην Ελλάδα Α.Ε.» και (β) εγγυητική επιστολή τράπεζας 
εγνωσμένου κύρους, με ρήτρα πρώτης ζήτησης, για τη 
φερεγγυότητα του επενδυτή, καθώς και τη γνησιότητα 
και ακρίβεια των δικαιολογητικών. 

β. Η Διαχειριστική Αμοιβή Προώθησης επιστρέφεται 
στον ιδιώτη επενδυτή αν η επένδυση δεν μπορεί να 
ολοκληρωθεί λόγω της αδράνειας ή της μη δικαιολο¬ 
γημένης καθυστέρησης εκπλήρωσης των υποχρεώσεων 
της «Επενδύστε στην Ελλάδα Α.Ε.» και της Δ.Ε.Σ.Ε.. 

γ. Η «Επενδύστε στην Ελλάδα Α.Ε.» υποχρεούται να 
προωθήσει το σχετικό φάκελο στις υπηρεσίες που είναι 
αρμόδιες για την έκδοση των αδειών, σύμφωνα με τις 
κείμενες διατάξεις, μέσα σε προθεσμία πέντε (5) ημερών 
από την κατάθεσή του. 

2. Ο επενδυτής φέρει το βάρος της πληρότητας, ακρί¬ 
βειας και αλήθειας των στοιχείων που υποβάλλονται 
στις υπηρεσίες που είναι αρμόδιες κατά το νόμο για 
τις αδειοδοτήσεις και υποχρεούται να συνεργάζεται 
με την «Επενδύστε στην Ελλάδα Α.Ε.», εφόσον κληθεί 
προς τούτο, προκειμένου να συμπληρωθούν ελλείψεις. 


Αν υποβληθούν ψευδή στοιχεία από δόλο ή από βα¬ 
ριά αμέλεια, η ένταξη της επένδυσης στη Διαδικασία 
Στρατηγικών Επενδύσεων ανακαλείται με απόφαση της 
Δ.Ε.Σ.Ε., με την οποία αποφασίζεται συγχρόνως και η 
κατάπτωση της εγγυητικής επιστολής της παραγράφου 
1 υπέρ της «Επενδύστε στην Ελλάδα Α.Ε». Η εγγυητική 
επιστολή καταπίπτει και στην περίπτωση που το έργο 
δεν εκτελεστεί, με ευθύνη του επενδυτή, εμπροθέσμως 
και προσηκόντως σύμφωνα με την επενδυτική πρόταση 
που υποβλήθηκε, τους περαιτέρω όρους που έχει θέσει 
η Δ.Ε.Σ.Ε. κατ’ εφαρμογή του άρθρου 3 παρ. 3 και τις 
άδειες που εκδόθηκαν. 

3. Αν υπάρξει αδικαιολόγητη καθυστέρηση του επενδυ¬ 
τή ως προς την εκπλήρωση των υποχρεώσεών του που 
προβλέπονται στην παράγραφο 1, μπορεί να διακοπεί η 
διαδικασία ένταξης της επένδυσής του στη Διαδικασία 
Στρατηγικών Επενδύσεων, με απόφαση της Δ.Ε.Σ.Ε. μετά 
από γνώμη της «Επενδύστε στην Ελλάδα Α.Ε.», οπότε δεν 
εφαρμόζονται οι διατάξεις του παρόντος νόμου ως προς 
την επένδυση αυτή. Στην περίπτωση αυτή, η «Επενδύστε 
στην Ελλάδα Α.Ε.» επιστρέφει το φάκελο στον επενδυτή 
μαζί με τις άδειες που έχουν εκδοθεί κατ’ εφαρμογή 
του παρόντος νόμου, όσες δε διαδικασίες εκκρεμούν 
ενώπιον οποιοσδήποτε αρχής συνεχίζονται και ολοκλη¬ 
ρώνονται, με επιμέλεια του επενδυτή, ενώπιον των αρ¬ 
μόδιων αρχών και υπηρεσιών, όπως προβλέπονται από 
τις εκάστοτε ισχύουσες νομοθετικές διατάξεις. Όσες 
άδειες τεκμαίρεται ότι έχουν δοθεί κατ’ εφαρμογή της 
παρ. 1 του άρθρου 22 θεωρούνται ότι έχουν ανακληθεί 
αυτοδικαίως. 

Άρθρο 16 
Εξουσιοδότηση 

Με απόφαση της Δ.Ε.Σ.Ε. καθορίζονται το ύψος του 
ποσού που οι ενδιαφερόμενοι επενδυτές καταβάλλουν 
στην «Επενδύστε στην Ελλάδα Α.Ε.», τόσο αρχικά, με 
την κατάθεση της αίτησής τους και του φακέλου της 
επενδυτικής πρότασης (Διαχειριστική Αμοιβή Αξιολό¬ 
γησης) όσο και μεταγενέστερα, μετά την έγκριση της 
ένταξης της επενδυτικής πρότασης στη Διαδικασία 
Στρατηγικών Επενδύσεων, για τις υπηρεσίες που πα¬ 
ρέχονται από αυτή (Διαχειριστική Αμοιβή Προώθησης), 
καθώς και οι λεπτομέρειες καταβολής τους. Με την ίδια 
απόφαση καθορίζεται το ποσό και το περιεχόμενο της 
εγγυητικής επιστολής του άρθρου 15 παρ. Ια. Το ποσό 
της Διαχειριστικής Αμοιβής Προώθησης καθορίζεται ως 
ακολούθως: 

α. για επενδυτική πρόταση κόστους έως εκατό εκα¬ 
τομμύρια (100.000.000) ευρώ στο 0,2% του κόστους της 
επένδυσης. 

β. για επενδυτική πρόταση κόστους από εκατόν ένα 
εκατομμύρια (101.000.000) ευρώ έως διακόσια εκατομ¬ 
μύρια (200.000.000) ευρώ στο 0,1% του κόστους της 
επένδυσης. 

γ. για επενδυτική πρόταση κόστους άνω των διακο- 
σίων εκατομμυρίων (200.000.000) ευρώ στο 0,025% του 
κόστους της επένδυσης. 

Το ποσό της Διαχειριστικής Αμοιβής Αξιολόγησης 
ορίζεται με απόφαση της Δ.Ε.Σ.Ε. κοινό για όλες τις 
επενδυτικές προτάσεις. 

Το ποσό της εγγυητικής επιστολής υπολογίζεται σε 
ποσοστό μέχρι 2% του συνολικού κόστους της επέν¬ 
δυσης. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΕΝΤΑΞΗΣ ΚΑΙ ΑΝΑΘΕΣΗΣ ΔΗΜΟΣΙΩΝ 
ΣΤΡΑΤΗΓΙΚΩΝ ΕΠΕΝΔΥΣΕΩΝ 

Άρθρο 17 
Ένταξη 

1. Δημόσια Στρατηγική Επένδυση (Δ.Σ.Ε.), που πληροί 
τις προϋποθέσεις και τα κριτήρια των άρθρων 1 έως 3, 
μπορεί να υπαχθεί στις διατάξεις του παρόντος νόμου 
με απόφαση της Δ.Ε.Σ.Ε., είτε μετά από αίτηση του κυ¬ 
ρίου του έργου, που υπογράφει ο καθ’ ύλην αρμόδιος 
ή εποπτεύων Υπουργός είτε μετά από αυτεπάγγελτη 
εισήγηση του Υπουργού Επικράτειας. Αν πρόκειται για 
αξιοποίηση περιουσιακών στοιχείων τα οποία δύνανται 
να υπαχθούν στο πεδίο εφαρμογής του ν. 3049/2002 
(ΦΕΚ 212 Α'), πριν τη λήψη απόφασης της Δ.Ε.Σ.Ε. εκδί- 
δεται η απόφαση που προβλέπεται στο άρθρο 5 του ν. 
3049/2002. Στην περίπτωση αυτή στη Δ.Ε.Α. συμμετέχει 
και ο Υπουργός Επικράτειας. 

2. Ειδικώς για τη λήψη απόφασης της Δ.Ε.Σ.Ε. για την 
υπαγωγή Δ.Σ.Ε. στις διατάξεις του παρόντος νόμου 
προσκομίζεται: α) φάκελος στον οποίο περιγράφεται η 
επένδυση στο σύνολό της, τα επί μέρους τμήματά της, 
ο τρόπος υλοποίησής της, ο προϋπολογισμός της, οι 
υπηρεσίες που θα παρέχει και οι κοινωνικές ανάγκες 
που θα καλύψει, β) αποδεικτικό καταβολής Διαχειριστι¬ 
κής Αμοιβής Αξιολόγησης της επενδυτικής πρότασης 
στην «Επενδύστε στην Ελλάδα Α.Ε.», η οποία δεν επι- 
στρέφεται. 

3. Η Δ.Ε.Σ.Ε., με την απόφασή της για την έγκριση της 
ένταξης της επένδυσης στη Διαδικασία Στρατηγικών 
Επενδύσεων, καθορίζει επίσης, βάσει του εκτιμώμενου 
κόστους της Δ.Σ.Ε, το ύψος της Διαχειριστικής Αμοι¬ 
βής Προώθησης της επενδυτικής πρότασης, την οποία 
οφείλει να καταβάλει το Δημόσιο στην «Επενδύστε στην 
Ελλάδα Α.Ε.», αναλόγως με τα αντικειμενικά στοιχεία 
απασχόλησης και δυσκολίας της επένδυσης. Το ύψος 
της διαχειριστικής αμοιβής προώθησης δεν δύναται να 
αποκλίνει μεταξύ επενδύσεων υπαγομένων εντός του 
πεδίου του παρόντος νόμου πέραν του 10%. 

Αρθρο 18 
Τρόπος ανάθεσης 

1. Με την επιφύλαξη του δικαίου της Ευρωπαϊκής Ένω¬ 
σης, οι Δ.Σ.Ε. που υπάγονται στις διατάξεις του παρόντος 
νόμου, ανατίθενται μέσω διεθνών ανοικτών διαγωνισμών 
σε μία φάση, χωρίς προεπιλογή. Σε ειδικές περιπτώσεις, 
εφόσον συντρέχουν είτε λόγοι ιδιαίτερης τεχνικής πολυ- 
πλοκότητας της προς υπαγωγή Δ.Σ.Ε. είτε λόγοι ειδικού 
ενδιαφέροντος, ειδικώς αιτιολογημένου στην απόφαση 
εντάξεως, η Δ.Ε.Σ.Ε. μπορεί να αποφασίσει την ανάθεση 
μέσω Διαδικασίας Διεθνούς Κλειστού Διαγωνισμού ή 
με διακρατική συμφωνία. Στην τελευταία περίπτωση 
οφείλεται ειδική αιτιολογία περί του λόγου εθνικού ή 
δημόσιου συμφέροντος που καθιστά την κατάρτιση δι¬ 
ακρατικής συμφωνίας τον πλέον πρόσφορο τρόπο εξυ¬ 
πηρέτησής του (ιδία λόγω ταχύτητας ή μοναδικότητας 
ή για λόγους που ανάγονται στη συνολική εξωτερική 
πολιτική της χώρας). Στην περίπτωση αυτή μπορεί να 
προηγείται ενημέρωση της οικείας επιτροπής της Βου¬ 
λής προ της καταρτίσεώς της. 

2. Η απόφαση της Δ.Ε.Σ.Ε. για ένταξη της επενδυτικής 
πρότασης στη Διαδικασία Στρατηγικών Επενδύσεων 
ορίζει ειδικότερες λεπτομέρειες σχετικά με τις διαγω¬ 


νιστικές διαδικασίες ανάθεσης του έργου ή της υπη¬ 
ρεσίας που εντάσσεται στη διαδικασία και μπορεί να 
προβλέπει την κύρωση της τελικής σύμβασης ανάθεσης 
από τη Βουλή. Με πρωτοβουλία του Υπουργού Επικρά¬ 
τειας ενημερώνεται ειδικά η Βουλή για την απόφαση 
της Δ.Ε.Σ.Ε. για την ένταξη της επενδυτικής πρότασης 
στη Διαδικασία Στρατηγικών Επενδύσεων. 

Άρθρο 19 

Διαδικασία ανάθεσης 

1. Η, για λογαριασμό του κυρίου του έργου, διενέργεια 
των διαγωνιστικών διαδικασιών των Δ.Σ.Ε., που υπάγο¬ 
νται στις διατάξεις του παρόντος νόμου, ανατίθεται στην 
εταιρεία «Επενδύστε στην Ελλάδα Α.Ε.». Οι διαγωνιστι- 
κές διαδικασίες πραγματοποιούνται με την υποστήριξη 
εξειδικευμένων συμβούλων τους οποίους η «Επενδύστε 
στην Ελλάδα Α.Ε.» προσλαμβάνει σύμφωνα με το άρθρο 
5 και, αν παρίσταται ανάγκη, με τη συνδρομή στελεχών 
του κυρίου του έργου, σε σχέση προς ειδικά ζητήματα, 
που αφορούν στη δημοπράτησή του. Η «Επενδύστε στην 
Ελλάδα Α.Ε.» ορίζει για καθεμία επένδυση ειδική ολιγο¬ 
μελή ομάδα εργασίας, με τη συμμετοχή στελεχών της 
και στελεχών των συμβούλων της. Ο επικεφαλής της 
ομάδας εργασίας μπορεί να είναι στέλεχος της «Επεν¬ 
δύστε στην Ελλάδα Α.Ε.» ή συμβούλου της. Δεν επιτρέ¬ 
πεται η συμμετοχή των ιδίων στελεχών της «Επενδύστε 
στην Ελλάδα Α.Ε.» σε περισσότερες από τρεις ομάδες 
εργασίας ταυτόχρονα. 

2. Η «Επενδύστε στην Ελλάδα Α.Ε.» προετοιμάζει το 
φάκελο δημοπράτησης της επένδυσης, που περιλαμβάνει 
τη διακήρυξη, το σχέδιο της σύμβασης ανάθεσης και 
κάθε άλλο αναγκαίο τεύχος δημοπράτησης. 

3. Η Διακήρυξη: 

(α) Περιγράφει, μεταξύ άλλων και σε κάθε περίπτωση 
σύμφωνα με τα προβλεπόμενα στην εθνική και ευρω¬ 
παϊκή νομοθεσία, αναλυτικά: τις τεχνικές λειτουργικές 
προδιαγραφές και απαιτήσεις του έργου, τον κύριο του 
έργου, τις προϋποθέσεις και τα κριτήρια συμμετοχής, 
την απαιτούμενη εμπειρία, τη διαδικασία και το χρονοδι¬ 
άγραμμα υποβολής της προσφοράς, το περιεχόμενο της 
προσφοράς, τις διαδικασίες αξιολόγησης και επιλογής, 
τις διαδικασίες ενστάσεων, τις διαδικασίες μεταβολής 
στοιχείων του διαγωνισμού μέσω τευχών μεταβολών, 
τη διαδικασία διαβούλευσης για την οριστικοποίηση 
του σχεδίου της σχετικής σύμβασης ανάθεσης/παρα¬ 
χώρησης, τις διαδικασίες ανάθεσης και, εφόσον τούτο 
προβλέπεται ως δυνατότητα κύρωσης στην απόφαση 
της Δ.Ε.Σ.Ε., τις ενδεχόμενες διαδικασίες κύρωσης της 
ανάθεσης από τη Βουλή, καθώς και οποιοδήποτε άλλο 
στοιχείο κρίνεται αναγκαίο σύμφωνα με τους κανόνες 
της Ευρωπαϊκής Ένωσης και τις ανάγκες της επένδυ¬ 
σης. 

(β) Προβλέπει ρητά τους δανειοθαλάμους για την προ¬ 
μήθεια αδρανών υλικών, τους αποθεσιοθαλάμους, τα 
δίκτυα Οργανισμών Κοινής Ωφέλειας κ.λπ. εφόσον αυτά 
είναι αναγκαία για την κατασκευή του έργου. 

(γ) Μπορεί να προβλέπει και τη προσφυγή στη διαδι¬ 
κασία του ηλεκτρονικού πλειστηριασμού σύμφωνα με 
το δίκαιο της Ευρωπαϊκής Ένωσης. 

4. Η μέγιστη επιτρεπτή διάρκεια προετοιμασίας του 
φακέλου δημοπράτησης ορίζεται σε εξήντα (60) εργάσι¬ 
μες ημέρες από την ημερομηνία κοινοποίησης της έγκρι¬ 
σης της Δ.Ε.Σ.Ε. στην «Επενδύστε στην Ελλάδα Α.Ε.». Σε 
ειδικές περιπτώσεις που συντρέχουν λόγοι ιδιαίτερης 

τεχνικής πολυπλοκότητας, η παρούσα προθεσμία δύνα- 
ται να παραταθεί για τον απολύτως αναγκαίο χρόνο, με 
απόφαση της Δ.Ε.Σ.Ε.. Με την ολοκλήρωση του φακέλου 
δημοπράτησης, η «Επενδύστε στην Ελλάδα Α.Ε.» προβαί¬ 
νει στις προβλεπόμενες διαδικασίες δημοπράτησης της 
επένδυσης, σύμφωνα και με τη διαδικασία που προβλέπει 
η απόφαση ένταξης της Δ.Ε.Σ.Ε.. 

5. Οι διαγωνιστικές διαδικασίες και το έργο της «Επεν¬ 
δύστε στην Ελλάδα Α.Ε.» ολοκληρώνονται με την ανά¬ 
δειξη του προσωρινού αναδόχου. 

6. Με την έκδοση του Πρακτικού Ανάδειξης Προσωρι¬ 
νού Αναδόχου του άρθρου 21 παρ. 1γ, η «Επενδύστε στην 
Ελλάδα Α.Ε.» παραδίδει το σύνολο των διαγωνιστικών 
κειμένων και την προσφορά του προσωρινού αναδόχου 
στον κύριο του έργου και εξακολουθεί να τον συνδράμει 
έως την ολοκλήρωση των διαδικασιών της οριστικής 
ανάθεσης. 

7. Ο κύριος του έργου έχει την ευθύνη ολοκλήρωσης 
των διαδικασιών για την οριστική ανάθεση, σύμφωνα με 
τους όρους του φακέλου δημοπράτησης του έργου. 

ΚΕΦΑΛΑΙΟ Ε' 

ΕΙΔΙΚΕΣ ΔΙΑΤΑΞΕΙΣ ΓΙΑ Δ.Σ.Ε. 

ΜΕ ΙΔΙΩΤΙΚΗ ΧΡΗΜΑΤΟΔΟΤΗΣΗ 

Αρθρο 20 

Δημοπράτηση - Τρόπος υποβολής προσφορών 

1. Για Δ.Σ.Ε. οι οποίες υλοποιούνται με ιδιωτική χρη¬ 
ματοδότηση ή συγχρηματοδότηση, με συνεργασία ή 
σύμπραξη μεταξύ του Δημοσίου και ιδιωτών, είτε με 
σύμβαση παραχώρησης ή μακροχρόνιας μίσθωσης, ο τε¬ 
χνικός και λειτουργικός προσδιορισμός και η περιγραφή 
της επένδυσης, καθώς και η αξιολόγηση των Τεχνικών 
Προσφορών των Διαγωνιζομένων, που προβλέπεται στο 
άρθρο 22, γίνεται μέσω της αναλυτικής περιγραφής των 
Ελάχιστων Τεχνικών και Λειτουργικών Απαιτήσεων της 
επένδυσης, οι οποίες ορίζονται ως οι ελάχιστες προ¬ 
διαγραφές και απαιτήσεις του Δημοσίου, αποκλειστικά 
ποσοτικοποιημένες και εκφρασμένες μαθηματικώς σε 
συγκεκριμένους αριθμούς. 

2. Για τις υπό δημοπράτηση επενδύσεις του παρόντος 
άρθρου ο Φορέας Πραγματοποίησης ή ο κύριος του 
έργου δεν προβαίνουν σε οριστικές μελέτες για την 
επένδυση. 

3. Γ ια τις υπό δημοπράτηση επενδύσεις του παρόντος 
άρθρου, η προσφορά των διαγωνιζομένων υποβάλλεται 
σε κλειστό και σφραγισμένο φάκελο, που περιλαμβάνει 
τρεις αυτοτελείς κλειστούς και σφραγισμένους υποφα- 
κέλους, από τους οποίους: 

(α) 01ος υποφάκελος θα περιλαμβάνει εξαντλητικά τα 
απαιτούμενα δικαιολογητικά για τη συμμετοχή στη δια¬ 
δικασία του διαγωνισμού, τις εγγυητικές επιστολές που 
προβλέπονται από το διαγωνισμό, τη δήλωση πλήρους 
και ανεπιφύλακτης αποδοχής του κειμένου της σχετικής 
σύμβασης παραχώρησης, τα πιστοποιητικά εμπειρίας 
και κάθε άλλο ειδικότερο έγγραφο που προσδιορίζεται 
στη Διακήρυξη, στοιχεία που αποτελούν την «Πρώτη 
Ενότητα» της προσφοράς. 

(β) Ο 2ος υποφάκελος περιλαμβάνει την τεχνική προ¬ 
σφορά, σύμφωνα με τους όρους της διακήρυξης, η οποία 
κατ’ αρχήν περιλαμβάνει μαθηματικώς εκφρασμένα πο- 
σοτικοποιημένα στοιχεία, που αποτελούν τη «Δεύτερη 
Ενότητα» της προσφοράς. 

(γ) Ο 3ος υποφάκελος περιλαμβάνει την οικονομική 
προσφορά του διαγωνιζομένου, σύμφωνα με τους όρους 


της διακήρυξης, η οποία περιλαμβάνει μαθηματικώς εκ¬ 
φρασμένα ποσοτικοποιημένα στοιχεία που αποτελούν 
την «Τρίτη Ενότητα» της προσφοράς. 

Άρθρο 21 

Αξιολόγηση προσφορών 

1. Γ ια τις υπό δημοπράτηση επενδύσεις του προηγού¬ 
μενου άρθρου, η αξιολόγηση των προσφορών πραγματο¬ 
ποιείται με την ακόλουθη διαδικασία, η οποία αποσκοπεί 
στην ανάδειξη της πλέον συμφέρουσας από οικονομική 
άποψη προσφοράς μεταξύ εκείνων, που ικανοποιούν πλή¬ 
ρως τις προϋποθέσεις και τους όρους της διακήρυξης, 
τις ελάχιστες τεχνικές και λειτουργικές απαιτήσεις της 
Δ.Σ.Ε. και τις απαιτήσεις επάρκειας εμπειρίας: 

α. Πρώτη Ενότητα: Η αξιολόγηση συνίσταται αποκλει¬ 
στικά στον έλεγχο της επάρκειας και πληρότητας των 
στοιχείων που υποβλήθηκαν ως προς τη συμμόρφωση 
του διαγωνιζομένου με τους όρους της διακήρυξης. Δεν 
γίνεται σχετική βαθμολόγηση των διαγωνιζομένων. Προ¬ 
σφορές, των οποίων η πρώτη ενότητα δεν είναι πλήρης, 
αποκλείονται. Η ολοκλήρωση της αξιολόγησης της πρώ¬ 
της ενότητας δεν συνοδεύεται από έκδοση σχετικού 
πρακτικού. Η μέγιστη επιτρεπτή διάρκεια αξιολόγησης 
της πρώτης ενότητας ορίζεται σε είκοσι (20) εργάσιμες 
ημέρες. 

β. Δεύτερη Ενότητα: Η αξιολόγηση συνίσταται απο¬ 
κλειστικά στον έλεγχο της πληρότητας των στοιχείων 
που υποβλήθηκαν και της συμμόρφωσης της τεχνικής 
προσφοράς με τις ελάχιστες τεχνικές και λειτουργικές 
απαιτήσεις και τους όρους της διακήρυξης. Η διακήρυξη 
μπορεί να ορίζει ένα υποσύνολο των ελάχιστων τεχνικών 
και λειτουργικών απαιτήσεων, ως εκείνες τις απαιτήσεις 
με βάση τις οποίες θα γίνει η αξιολόγηση της δεύτερης 
ενότητας, χωρίς αυτό να περιορίζει ή να μεταβάλλει 
την υποχρέωση της συμμόρφωσης του διαγωνιζομένου 
στο σύνολο των ελάχιστων τεχνικών και λειτουργικών 
απαιτήσεων της διακήρυξης. Δεν γίνεται σχετική βαθ¬ 
μολόγηση των διαγωνιζομένων. Προσφορές, των οποίων 
η δεύτερη ενότητα δεν είναι πλήρης ή δεν ικανοποιεί 
το σύνολο των ελάχιστων τεχνικών και λειτουργικών 
απαιτήσεων ή του υποσυνόλου αυτών που εξετάζονται 
σύμφωνα με τη διακήρυξη, αποκλείονται από το διαγω¬ 
νισμό. Σε εξαιρετικές περιπτώσεις που λόγω της φύσης 
του έργου θα απαιτηθεί να υπάρξει περαιτέρω αξιο¬ 
λόγηση της συμμόρφωσης των τεχνικών προσφορών, 
αυτές θα γίνονται επί προκαθορισμένων με βάση τη 
διακήρυξη μαθηματικώς εκφρασμένων, στοιχείων της 
τεχνικής προσφοράς και μόνον, που αντιστοιχούν σε 
συγκεκριμένες ελάχιστες τεχνικές και λειτουργικές απαι¬ 
τήσεις. Η σχετική αξιολόγηση δε θα περιλαμβάνει καθ’ 
οιονδήποτε τρόπο υποκειμενική βαθμολόγηση. Σε αυτές 
τις εξαιρετικές περιπτώσεις, η βαθμολογία της δεύτερης 
ενότητας θα λαμβάνεται υπόψη στην αξιολόγηση της 
τρίτης ενότητας. Η ολοκλήρωση της αξιολόγησης της 
δεύτερης ενότητας συντελείται με τη σύνταξη και έκ¬ 
δοση σχετικού αναλυτικού και πλήρως αιτιολογημένου 
μοναδικού πρακτικού, που καλύπτει την πρώτη και τη 
δεύτερη ενότητα. Η μέγιστη επιτρεπτή διάρκεια αξιολό¬ 
γησης της δεύτερης ενότητας ορίζεται σε τριάντα (30) 
εργάσιμες ημέρες. 

γ. Τρίτη Ενότητα: Η αξιολόγηση συνίσταται αποκλει¬ 
στικά στον έλεγχο της πληρότητας των στοιχείων που 
υποβλήθηκαν, της συμμόρφωσης αυτών με τους όρους 
της διακήρυξης και στην εξέταση της υψηλότερης (ή 
χαμηλότερης) οικονομικής προσφοράς σύμφωνα με τους 

ειδικότερους όρους της διακήρυξης. Η προσφορά με 
τη βέλτιστη τιμή (υψηλότερη ή χαμηλότερη) σύμφωνα 
με τους όρους της διακήρυξης κατατάσσεται πρώτη 
και ο διαγωνιζόμενος που την υπέβαλε ανακηρύσσεται 
προσωρινός ανάδοχος της Δ.Σ.Ε.. Η μέγιστη επιτρεπτή 
διάρκεια αξιολόγησης της τρίτης ενότητας ορίζεται σε 
δέκα (10) εργάσιμες ημέρες. Η ολοκλήρωση της αξιο¬ 
λόγησης της τρίτης ενότητας συντελείται με τη σύ¬ 
νταξη και έκδοση σχετικού αναλυτικού πρακτικού που 
αιτιολογείται πλήρως (στο εξής: «Πρακτικό Ανάδειξης 
Προσωρινού Αναδόχου»), το οποίο αναρτάται μέσα σε 
τρεις (3) ημέρες στο διαδίκτυο και υπογράφεται από το 
πρόσωπο που έχει υπογράψει και τη διακήρυξη. 

2. Οι διαδικασίες που προβλέπονται από την κείμενη 
νομοθεσία για την προβολή αντιρρήσεων, ενστάσεων ή 
προσφυγών κατά της διαγωνιστικής διαδικασίας και του 
Πρακτικού Ανάδειξης Προσωρινού Αναδόχου εφαρμόζο¬ 
νται αναλόγως του είδους της σύμβασης στη σύναψη της 
οποίας καταλήγει η διαγωνιστική διαδικασία και των δι¬ 
ατάξεων που εφαρμόζονται για κάθε αναθέτουσα αρχή. 
Οι ως άνω αντιρρήσεις, ενστάσεις και προσφυγές κα¬ 
τατίθενται ενώπιον της αναθέτουσας αρχής μέσα στην 
προθεσμία και σύμφωνα με τη διαδικασία που ορίζουν 
οι εκάστοτε εφαρμοστέες διατάξεις και κοινοποιούνται 
υποχρεωτικά στον Φορέα Πραγματοποίησης. Ο κύριος 
του έργου αναλαμβάνει όλες τις διαδικασίες αντιμετώ¬ 
πισής τους σύμφωνα με την ισχύουσα νομοθεσία μετά 
από γνώμη του Φορέα Πραγματοποίησης. Σε περίπτωση 
απόκλισης της απόφασης του κυρίου του έργου από τη 
γνώμη του Φορέα Πραγματοποίησης, απαιτείται ειδική 
και εμπεριστατωμένη αιτιολογία. 

3. Μετά την έκδοση αποφάσεως επί των κατά τα ως 
άνω αντιρρήσεων, ενστάσεων ή προσφυγών κατά του 
Πρακτικού Ανάδειξης Προσωρινού Αναδόχου, συντελεί- 
ται η οριστική ανάδειξη του αναδόχου και ολοκληρώ¬ 
νεται το έργο του Φορέα Πραγματοποίησης, σύμφωνα 
με τα οριζόμενα στον παρόντα νόμο. Μετά την ολο¬ 
κλήρωση της ανάδειξης του αναδόχου δεν επιτρέπεται 
διαπραγμάτευση ή μεταβολή οποιουδήποτε στοιχείου 
της προσφοράς. 

ΚΕΦΑΛΑΙΟ ΣΤ' 

ΑΔΕΙΟΔΟΤΙΚΗ ΔΙΑΔΙΚΑΣΙΑ 

Άρθρο 22 
Χορήγηση αδειών 

1. Με την επιφύλαξη ειδικής διαφορετικής ρύθμισης, 
όπου σύμφωνα με τον παρόντα νόμο απαιτείται η σύ¬ 
μπραξη διοικητικών αρχών, η σχετική διοικητική δια¬ 
δικασία ολοκληρώνεται και οι αναγκαίες γνώμες και 
άδειες για την εκτέλεση των έργων, ιδίως σε σχέση με 
χωροταξικές και περιβαλλοντικές άδειες, συνοδά και 
βοηθητικά έργα και έργα σύνδεσης, εκδίδονται μέσα σε 
προθεσμία δύο (2) μηνών. Η προθεσμία αρχίζει από την 
υποβολή σχετικής αίτησης από την «Επενδύστε στην Ελ¬ 
λάδα Α.Ε.» στην αρμόδια υπηρεσία. Μετά την παρέλευση 
της προθεσμίας αυτής τεκμαίρεται ότι η άδεια που έχει 
ζητηθεί έχει δοθεί σύμφωνα με τη σχετική αίτηση. 

2. Η άπρακτη παρέλευση της ανωτέρω προθεσμίας 
των δύο (2) μηνών αποτελεί πειθαρχικό παράπτωμα που 
καταλογίζεται στον αρμόδιο υπάλληλο και επιβάλλονται 
οι κυρώσεις που προβλέπονται στον Κώδικα Κατάστα¬ 
σης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ., που κυρώθηκε με το άρθρο πρώτο 
του ν. 3528/2007 (ΦΕΚ 26 Α'). 


3. Με την παρέλευση της ανωτέρω προθεσμίας των 
δύο (2) μηνών, η «Επενδύστε στην Ελλάδα Α.Ε.» ενη¬ 
μερώνει σχετικά τον Πρόεδρο της Δ.Ε.Σ.Ε., ο οποίος 
βεβαιώνει εγγράφως την παρέλευση της προθεσμίας 
της παραγράφου 1. 

ΚΕΦΑΛΑΙΟ Ζ' 

Άρθρο 23 

Αρμοδιότητα δικαστηρίων 

Στο πλαίσιο του παρόντος νόμου εφαρμόζεται η διά¬ 
ταξη του άρθρου 3 του ν. 3886/2010 (ΦΕΚ 173 Α'). 

ΚΕΦΑΛΑΙΟ Η' 

ΣΧΕΔΙΑ ΟΛΟΚΛΗΡΩΜΕΝΗΣ ΑΝΑΠΤΥΞΗΣ 
Άρθρο 24 

Ειδικά Σχέδια Ολοκληρωμένης Ανάπτυξης Περιοχών 
Εγκατάστασης Στρατηγικών Επενδύσεων 

1. Για τον ορθολογικό σχεδίασμά και την ολοκληρωμέ¬ 
νη ανάπτυξη των περιοχών υποδοχής των Στρατηγικών 
Επενδύσεων, καθώς και των βοηθητικών και συνοδών 
έργων τους, μετά από απόφαση της Δ.Ε.Σ.Ε., στην οποία, 
μεταξύ άλλων, εξετάζεται η αναγκαιότητα, ο τόπος και 
το χρονικό περιθώριο πραγματοποίησης της στρατηγι¬ 
κής επένδυσης, μπορεί να καταρτίζονται και να εγκρί- 
νονται Ειδικά Σχέδια Ολοκληρωμένης Ανάπτυξης κατά 
τις διατάξεις του παρόντος άρθρου. Τα Ειδικά Σχέδια 
Ολοκληρωμένης Ανάπτυξης Περιοχών Εγκατάστασης 
Στρατηγικών Επενδύσεων εναρμονίζονται προς τις επι¬ 
λογές ή κατευθύνσεις των εγκεκριμένων περιφερειακών 
πλαισίων και, αν αυτά ελλείπουν, προς τις επιλογές ή 
κατευθύνσεις του εγκεκριμένου Γενικού και των εγκε¬ 
κριμένων Ειδικών Πλαισίων Χωροταξικού Σχεδιασμού 
και Αειφόρου Ανάπτυξης. Έως την έγκριση των ανωτέ¬ 
ρω πλαισίων, η έγκριση των Ειδικών Σχεδίων Ολοκλη¬ 
ρωμένης Ανάπτυξης γίνεται μετά και από συνεκτίμηση 
των διαθέσιμων στοιχείων του ευρύτερου χωροταξικού 
σχεδιασμού και ιδίως αυτών που απορρέουν από υφιστά¬ 
μενες ή υπό εξέλιξη μελέτες χωροταξικού χαρακτήρα. 

2. Με τα Ειδικά Σχέδια Ολοκληρωμένης Ανάπτυξης ορι- 
οθετούνται σε χάρτη κλίμακας 1:5.000 οι περιοχές χωρο- 
θέτησης των στρατηγικών επενδύσεων και καθορίζονται 
και εγκρίνονται, με την επιφύλαξη ειδικών καθεστώτων 
που ρυθμίζουν τη χωρική ανάπτυξη και οργάνωση πε¬ 
ριοχών ειδικών χρήσεων και προβλέπονται από ειδικές 
διατάξεις νόμων, ειδικότερα: 

α) Οι ειδικότερες κατηγορίες στρατηγικών επενδύσεων 
που θα κατασκευασθούν σε κάθε περιοχή. 

β) Οι περιβαλλοντικοί όροι, για κάθε επί μέρους στρα¬ 
τηγική επένδυση και τα ειδικότερα μέτρα προστασίας 
περιβάλλοντος που απαιτούνται κατά τις κείμενες δι¬ 
ατάξεις για τη χρήση των επενδύσεων αυτών και των 
συνοδευτικών τους δραστηριοτήτων. 

γ) Οι γενικοί και ειδικοί όροι και περιορισμοί δόμη¬ 
σης που απαιτούνται για την ανέγερση κτισμάτων που 
εντάσσονται στις στρατηγικές επενδύσεις και των βο¬ 
ηθητικών και συνοδών έργων τους. 

δ) Η γενική διάταξη των προβλεπόμενων εγκαταστάσε¬ 
ων και των συνοδευτικών τους δραστηριοτήτων, καθώς 
και τα προβλεπόμενα δίκτυα υποδομής. 

ε) Ειδικές ζώνες προστασίας και ελέγχου γύρω από τις 
οριοθετούμενες κατά τα ανωτέρω περιοχές, στις οποίες 
μπορεί να επιβάλλονται ειδικοί όροι και περιορισμοί στις 
χρήσεις γης, στη δόμηση και στην εγκατάσταση και 
άσκηση δραστηριοτήτων και λειτουργιών. 

Η κατάρτιση των παραπάνω σχεδίων γίνεται με 
πρωτοβουλία του καθ’ ύλην αρμόδιου ή εποπτεύοντος 
Υπουργού. 

3. Τα Ειδικά Σχέδια Ολοκληρωμένης Ανάπτυξης εγκρί- 
νονται με προεδρικά διατάγματα, που εκδίδονται με 
πρόταση των Υπουργών Περιβάλλοντος, Ενέργειας και 
Κλιματικής Αλλαγής και Υποδομών, Μεταφορών και Δι¬ 
κτύων, ύστερα από γνώμη των οικείων πρωτοβάθμιων 
και δευτεροβάθμιων οργανισμών τοπικής αυτοδιοίκησης. 
Οι γνώμες των Ο.Τ.Α. και των δύο βαθμών εκδίδονται 
και κοινοποιούνται στους ανωτέρω Υπουργούς, μέσα σε 
προθεσμία ενός (1) μηνάς από τότε που περιέρχονται 
σε αυτούς τα σχετικά στοιχεία. Αν παρέλθει άπρακτη η 
προθεσμία αυτή, το προεδρικό διάταγμα εκδίδεται χωρίς 
τη γνώμη των παραπάνω Ο.Τ.Α.. Οι διατάξεις της παρ. 
1δ και της παρ. 5 του άρθρου 4 του ν. 1650/1986, όπως 
ισχύει, δεν έχουν εφαρμογή για έργα και δραστηριότη¬ 
τες, η έγκριση των περιβαλλοντικών όρων των οποίων 
γίνεται με τη διαδικασία του άρθρου αυτού. 

4. α. Με τα διατάγματα της προηγούμενης παραγρά¬ 
φου εγκρίνονται και οι προσχώσεις επί της θάλασσας 
που απαιτούνται κατά περίπτωση για την κατασκευή, 
επέκταση ή εκσυγχρονισμό των στρατηγικών επενδύσε¬ 
ων και οι χρήσεις αυτών, ο τρόπος καθορισμού του νέου 
αιγιαλού και η ανάληψη από τον κύριο του έργου της 
εκτέλεσης των έργων αυτών, καθώς και τα ειδικότερα 
μόνιμα ή προσωρινά έργα που απαιτούνται να εκτελε- 
σθούν επί του αιγιαλού και της παραλίας, καθώς και επί 
του συνεχόμενου ή παρακείμενου θαλάσσιου χώρου ή 
του πυθμένα, για την εξυπηρέτηση των στρατηγικών 
επενδύσεων. Στα έργα αυτά περιλαμβάνονται και η το¬ 
ποθέτηση υποθαλάσσιων αγωγών και καλωδίων και εν 
γένει ναυδέτων, πλωτών προβλητών και εξεδρών και η 
πόντιση τεχνητών υφάλων. 

β. Στις περιπτώσεις αυτές, τα διατάγματα της προη¬ 
γούμενης παραγράφου προτείνονται και από τον Υπουρ¬ 
γό Θαλάσσιων Υποθέσεων, Νήσων και Αλιείας ύστερα 
από γνώμη του Γενικού Επιτελείου Ναυτικού. Πριν από 
την έκδοση των ανωτέρω διαταγμάτων, πρέπει να υπο¬ 
βάλλονται οι αναγκαίες τεχνικές μελέτες για τα έργα ή 
τις προσχώσεις και να καταρτίζεται μελέτη περιβαλλο¬ 
ντικών επιπτώσεων κατά τις κείμενες διατάξεις. Για το 
σκοπό αυτόν η «Επενδύστε στην Ελλάδα Α.Ε.» υποβάλλει 
σχετική αίτηση στην αρμόδια κατά περίπτωση κτηματι¬ 
κή υπηρεσία, η οποία και γνωμοδοτεί σχετικά, μέσα σε 
προθεσμία ενός (1) μηνάς από τότε που περιέρχονται σε 
αυτήν τα παραπάνω στοιχεία. Σε περίπτωση άπρακτης 
παρέλευσης της ως άνω προθεσμίας, εφαρμόζονται οι 
παράγραφοι 1, 2 και 3 του άρθρου 22. 

γ. Οι διατάξεις του άρθρου 14 του ν. 2971/2001 (ΦΕΚ 285 
Α') δεν έχουν εφαρμογή για την κατασκευή, επέκταση ή 
τον εκσυγχρονισμό των στρατηγικών επενδύσεων στον 
αιγιαλό και στην παραλία στις περιοχές του παρόντος 
άρθρου. 

5. Οι ρυθμίσεις των προεδρικών διαταγμάτων της πα¬ 
ραγράφου 3 κατισχύουν κάθε άλλης αντίθετης ή διαφο¬ 
ρετικής ρύθμισης Γ ενικών Πολεοδομικών Σχεδίων, Ζωνών 
Οικιστικού Ελέγχου, σχεδίων πόλεων ή πολεοδομικών 
μελετών και σχεδίων χρήσεων γης, που αφορά τις περι¬ 
οχές για τις οποίες καταρτίζονται και εγκρίνονται Ειδικά 
Σχέδια κατά το άρθρο αυτό. 

6. Με τα προεδρικά διατάγματα των προηγούμενων 
παραγράφων μπορεί επίσης να τροποποιούνται εγκε¬ 


κριμένα ρυμοτομικά σχέδια και πολεοδομικές μελέτες, 
κατά παρέκκλιση των διατάξεων του άρθρου 3 του ν.δ. 
17.7/16.8.1923 (ΦΕΚ 228 Α'), εφόσον η τροποποίηση κα¬ 
θίσταται αναγκαία για το σχεδίασμά και την ολοκλη¬ 
ρωμένη ανάπτυξη των Στρατηγικών Επενδύσεων του 
παρόντος άρθρου. Στις περιπτώσεις αυτές η δημοσίευση 
των σχετικών εγκριτικών διαταγμάτων έχει τις συνέπειες 
έγκρισης σχεδίου πόλεως, κατά τις διατάξεις του ν.δ. 
17.7/16.8.1923. 

7. Αν απαιτείται Στρατηγική Περιβαλλοντική Εκτίμηση 
(Σ.Π.Ε.) λόγω των τροποποιήσεων της προηγούμενης 
παραγράφου, οι προθεσμίες που προβλέπονται στην 
κοινή υπουργική απόφαση 107017/2006 (ΦΕΚ 1225 Β') 
και οι οποίες είναι άνω των πέντε (5) ημερών και έως 
δεκαπέντε (15) ημέρες μειώνονται κατά πέντε (5) ημέ¬ 
ρες, ενώ όλες οι υπόλοιπες κατά δέκα (10) ημέρες. Οι 
αρμόδιες υπηρεσίες εξετάζουν κατά προτεραιότητα τις 
περιπτώσεις αυτές. 

8. Κάθε γενική ή ειδική διάταξη που αφορά τον κα¬ 
θορισμό όρων και περιορισμών δόμησης σε εκτός σχε¬ 
δίου περιοχές, δεν έχει εφαρμογή στις περιοχές που 
οριοθετούνται και σχεδιάζονται κατά τις διατάξεις του 
παρόντος άρθρου. 

9. Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Μεταφορών, Υπο¬ 
δομών και Δικτύων, που δημοσιεύεται στην Εφημερίδα 
της Κυβερνήσεως, ορίζονται οι απαραίτητες μελέτες, 
σχέδια και τα λοιπά δικαιολογητικά που πρέπει να υπο¬ 
βληθούν για την έκδοση των οικοδομικών αδειών των 
ανωτέρω έργων, η σχετική διαδικασία θεώρησης ή ελέγ¬ 
χου, ο χρόνος ισχύος και η διαδικασία αναθεώρησης 
των αδειών, καθώς και κάθε άλλη λεπτομέρεια για την 
εφαρμογή της παραγράφου αυτής. 

ΚΕΦΑΛΑΙΟ Θ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 25 

1. Επενδύσεις των οποίων οι διαδικασίες εκκρεμούν 
κατά την έναρξη ισχύος του παρόντος νόμου, όπως ιδίως 
η έγκριση περιβαλλοντικών όρων, έργων και βοηθητικών 
και συνοδών έργων τους, μπορούν να υπαχθούν στη 
Διαδικασία Στρατηγικών Επενδύσεων και να ολοκληρω¬ 
θούν σύμφωνα με τις ρυθμίσεις του παρόντος νόμου. Γ ια 
την υπαγωγή στη Διαδικασία Στρατηγικών Επενδύσεων 
απαιτείται απόφαση της Δ.Ε.Σ.Ε. μετά από γνώμη της 
«Επενδύστε στην Ελλάδα Α.Ε.», εφόσον πληρούνται τα 
κριτήρια της παρ. 1 του άρθρου 1. 

2. Στην περίπτωση των επενδύσεων της παραγράφου 
1, οι περιβαλλοντικοί όροι εγκρίνονται με κοινές αποφά¬ 
σεις των Υπουργών Περιβάλλοντος, Ενέργειας και Κλιμα¬ 
τικής Αλλαγής, Υποδομών, Μεταφορών και Δικτύων και 
του κατά περίπτωση αρμόδιου Υπουργού, ύστερα από 
γνώμη της «Επενδύστε στην Ελλάδα Α.Ε.». Κατά τα λοιπά 
εφαρμόζονται οι διατάξεις του ν. 1650/1986 και της κοινής 
υπουργικής απόφασης 69269/5387/1990 (ΦΕΚ 678 Β'). 
Αιτήσεις που έχουν υποβληθεί σε υπηρεσίες της οικείας 
Περιφέρειας ή της οικείας νομαρχιακής αυτοδιοίκησης 
διαβιβάζονται στην αρμόδια υπηρεσία του Υπουργείου 
Περιβάλλοντος, Ενέργειας και Κλιματικής Αλλαγής μέσα 
σε αποκλειστική προθεσμία δέκα (10) ημερών από την 
έναρξη ισχύος του παρόντος νόμου. 

3. Τα άρθρα 8 έως και 14 του ν. 3775/2009 καταρ- 
γούνται. Επενδυτικές προτάσεις που υποβλήθηκαν στην 

«Επενδύστε στην Ελλάδα Α.Ε.» κατ’ εφαρμογή του ως 
άνω νόμου αξιολογούνται, εντάσσονται στη Διαδικασία 
Στρατηγικών Επενδύσεων και αδειοδοτούνται κατά τις 
διατάξεις του παρόντος νόμου. 

4. Με το νόμο που κυρώνει τη σύμβαση ανάθεσης του 
έργου ή την ένταξη της επενδυτικής πρότασης στις 
διατάξεις του παρόντος νόμου, μπορεί να προβλέπο- 
νται ως κίνητρα ειδικές φορολογικές ρυθμίσεις, όπως η 
παγιοποίηση του φορολογικού καθεστώτος για συγκε¬ 
κριμένο χρονικό διάστημα από την έναρξη λειτουργίας 
της στρατηγικής επένδυσης, ο προσδιορισμός του φο¬ 
ρολογητέου εισοδήματος με ειδικό τρόπο, η διενέργεια 
αφορολόγητων αποθεματικών, η διαδικασία και ο χρόνος 
επιστροφής πιστωτικού υπολοίπου φόρου προστιθέμε¬ 
νης αξίας, καθώς και η μείωση ή η απαλλαγή από τέλη, 
ειδικούς φόρους και δικαιώματα ή αμοιβές τρίτων. 

5. Μέλος της Δ.Ε.Σ.Ε., καθώς και μέλος του Δ.Σ. ή υπάλ¬ 
ληλος ή σύμβουλος της «Επενδύστε στην Ελλάδα Α.Ε.», 
ο οποίος είχε κατά το παρελθόν ή εξακολουθεί να έχει 
οποιαδήποτε επαγγελματική σχέση, συμπεριλαμβανο- 
μένης της σύμβασης έργου ή της έμμισθης εντολής, 
με επενδυτή, ο οποίος υποβάλλει επενδυτική πρόταση 
ή συμμετέχει σε πρόταση για ένταξη στις Διαδικασίες 
Στρατηγικών Επενδύσεων, ή με συνδεδεμένη εταιρεία 
του επενδυτή, υποχρεούται να εξαιρεθεί από τη διαδι¬ 
κασία αξιολόγησης ή λήψης απόφασης για τη συγκε¬ 
κριμένη πρόταση στην οποία συμμετέχει είτε ατομικά 
είτε ως μέλος συλλογικού οργάνου και να δηλώσει το 
λόγο της εξαίρεσής του. Η διάταξη αυτή εφαρμόζεται 
συντρεχόντως με το άρθρο 7 του Κώδικα Διοικητικής 
Διαδικασίας. 

Άρθρο 26 

Ορισμός Υπηρεσιακού Γενικού Γραμματέως 
Υπουργείου Εξωτερικών 

Το στοιχείο α' της παραγράφου 1 του άρθρου 3 του 
ν. 3566/2007 «Κύρωση ως Κώδικα του Οργανισμού του 
Υπουργείου Εξωτερικών» (ΦΕΚ 117 Α') αντικαθίσταται 
ως εξής: 

«α) Θέση Υπηρεσιακού Γενικού Γραμματέα, ο οποίος 
είναι επικεφαλής της Υπηρεσιακής Ιεραρχίας του Υπουρ¬ 
γείου. Στη θέση αυτή τοποθετείται, με κοινή απόφαση 
του Πρωθυπουργού και του Υπουργού Εξωτερικών, μό¬ 
νιμος υπάλληλος του Διπλωματικού Κλάδου, που φέρει 
το βαθμό του Πρέσβεως ή Πρέσβυς εκ προσωπικοτήτων, 
που έχει διατελέσει μόνιμος διπλωματικός υπάλληλος 
με βαθμό Πρέσβεως.» 

Άρθρο 27 
Έναρξη ισχύος 

Η ισχύς του παρόντος νόμου αρχίζει ένα μήνα από τη 
δημοσίευσή του στην Εφημερίδα της Κυβερνήσεως, με 
την εξαίρεση του άρθρου 4, το οποίο τίθεται σε ισχύ 


με τη δημοσίευση του παρόντος νόμου στην Εφημερίδα 
της Κυβερνήσεως. 

Άρθρο 27 
Έναρξη ισχύος 

Η ισχύς του παρόντος νόμου αρχίζει ένα μήνα από τη 
δημοσίευσή του στην Εφημερίδα της Κυβερνήσεως, με 
την εξαίρεση του άρθρου 4, το οποίο τίθεται σε ισχύ 
με τη δημοσίευση του παρόντος νόμου στην Εφημερίδα 
της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 2 Δεκεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΟΙΚΟΝΟΜΙΚΩΝ 

1. ΡΑΓΚΟΥΣΗΣ 

Γ. ΠΑΠΑΚΩΝΣΤΑΝΤΙΝΟΥ 

ΕΞΩΤΕΡΙΚΩΝ 

ΕΘΝΙΚΗΣ ΑΜΥΝΑΣ 

Δ. ΔΡΟΥΤΣΑΣ 

ΕΥΑΓΓ. ΒΕΝΙΖΕΛΟΣ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 

ΚΑΙ ΝΑΥΤΙΛΙΑΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΜΙΧ. ΧΡΥΣΟΧΟΪΔΗΣ 

Κ. ΜΠΙΡΜΠΙΛΗ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 

ΚΑΙ ΘΡΗΣΚΕΥΜΑΤΩΝ 

ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ 

Α. ΔΙΑΜΑΝΤΟΠΟΥΛΟΥ 

Δ. ΡΕΠΠΑΣ 

ΕΡΓΑΣΙΑΣ 

ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Λ. ΚΑΤΣΕΛΗ 

Α. ΛΟΒΕΡΔΟΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Κ. ΣΚΑΝΔΑΛΙΔΗΣ 

X. ΚΑΣΤΑΝΙΔΗΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΧΡ. ΠΑΠΟΥΤΣΗΣ 

Π. ΓΕΡΟΥΛΑΝΟΣ 

ΘΑΛΑΣΣΙΩΝ ΥΠΟΘΕΣΕΩΝ, 

ΝΗΣΩΝ ΚΑΙ ΑΛΙΕΙΑΣ 

ΕΠΙΚΡΑΤΕΙΑΣ 

1. ΔΙΑΜΑΝΤΙΔΗΣ 

X. ΠΑΜΠΟΥΚΗΣ 


Θεωρήθηκε και τέθηκε η Μεγάλη Σφραγίδα του 
Κράτους. 

Αθήνα, 2 Δεκεμβρίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

